DS: Protest pred Vladom Vojvodine održan bez Novosađana\nNovosadski odbor Demokratske stranke /DS/ ocijenio je danas da je protest pred zgradom Vlade Vojvodine održan bez Novosađana i izrazio zadovoljstvo što je taj skup protekao mirno.\nU saopštenju Gradskog odbora DS-a navedeno je da su se svi gosti grada koji su u njega "došli stotinama polupraznih autobusa", dostojanstveno vratili u opštine i gradove iz kojih su doputovali, a da su Novosađani ostali u svojim kućama i pokazali šta misle o "mitingaškoj politici rušenja legalno izabranih pokrajinskih organa".\nNovosadski DS izrazio je zadovoljstvo i zbog "činjenice da studentske organizacije, koje su zvanični organizatori skupa, imaju dovoljno sredstava da organizuju sve ove autobuse, veoma skupu binu, ozvučenje, reportažna kola za direktan prenos protesta i sve druge troškove koji su pratili taj skup".\nU saopštenju je osuđeno to što je bina montirana i protestni skup održan na mjestu koje nije zakonom dozvoljeno, protivno odluci Skupštine grada kojom je propisano da su Trg slobode i plato ispred Spensa mjesta za održavanje javnih skupova.\nSrpska napredna stranka /SNS/ saopštila je danas da je DS iznijela laži o broju učesnika skupa "Stop razbijanju Srbije" u Novom Sadu, i o mjestima iz kojih su učesnici skupa došli, da bi po svaku cijenu "očuvali svoje fotelje".\nNa javnom skupu "Stop razbijanju Srbije", koji je održan u Novom Sadu, prema procjenama MUP-a Srbije, prisustvovalo je oko 30.000 ljudi.


“NEDOSTUPNI” SVEDOK OPTUŽBE\n2007-02-12 HAG/DEN HAAG\nPretresno veće sudije Kevina Parkera je formalno zaključilo dokazni postupak na suđenju Miletu Mrkšiću, Veselinu Šljivančaninu i Miroslavu Radiću, optuženim za masakr u vukovarskoj Ovčari.\nSuđenje Vukovarskoj trojki oficira bivše JNA je počelo 11. oktobra 2005. godine a odbrana je izvođenje svojih dokaza zaključila 7. decembra 2006. Veće je odobrilo optužbi da u fazi pobijanja dokaza pozove još jednog svedoka čije je saslušavanje bilo zakazano za 12. januar ove godine, a zatim je nekoliko puta odlagano. Tužilac Marks Mur/Moore je podneo zahtev da se pozove drugi svedok, ali je Veće to odbacilo i okončalo izvođenje dokaza zaključujući da dodatni svedok optužbe "nije dostupan za svedočenje."\nNesuđeni svedok optužbe je, kako saznajemo, trebalo da bude nekadašnji novinar crnogorskog nedeljnika “Monitor” koji je 1992. godine intervjuisao optuženog Veselina Šljivančanina. U unakrsnom ispitivanju Šljivančanina u novembru prošle godine tužilac je citirao delove tog intervjua – objavljenog pod naslovom "Kako sam rušio Vukovar" - u kojem se između ostalog govori o “osveti”, odvođenju pacijenata iz vukovarske bolnice, ubistvu više od 300 ljudi i postojanju masovne grobnice u blizini poljoprivrednog dobra Ovčara. Odgovarajući na pitanja tužioca Šljivančanin je tvrdio da je intervju “izmišljen” a da je sa tim novinarom koji je, kako tvrdi, “bio pun mržnje prema njemu”, samo “proćaskao”.\nZavršne reči optužbe i odbrane na suđenju Vukovarskoj trojki zakazane su za 28. februar, te 1. i 2. mart ove godine.


Digla se frka u Austriji zbog Cicana Stankovića – Navijaci Srbija\nSVI ZNAJU DA JE SAVRŠENA, ALI OVO… Ivana Španović "POKAZALA KOŽU" i zapalila internet: I žene i muškarci gledaju u NEVERICI!\nHome > Fudbal > Digla se frka u Austriji zbog Cicana Stankovića\nCican Stanković je rođen u Bijeljini ali je odrastao i fudbalom počeo da se bavi fudbalom. U Red Bul Salcburgu je od 2015. a standardan na golu je već tri sezone. Za mladu reprezentaciju Austrije je debitovao 2014. godina, a za A selekciju 2019. i od tada upisao četiri nastupa. Interesantno je da je prvi put pozvan i zaigrao baš kod aktuelnog selektora Franka Fode, pa zbog toga čudi sadašnje izostavljanje…\nTagged Cican Stanković Džesi Marš Red Bul Salcburg reprezentacija Austrije


Kako (ni)su glasali Srbi na kosovskim izborima 2007. godine\nPeti po redu izbori u postratnom periodu na Kosovu održani su 17. novembra, odnosno 8. decembra 2007. godine. Istovremeno su organizovani parlamentarni, opštinski i izbori za gradonačelnika, a sprovedeni su i u više opština sa srpskom većinom. Ipak, procenat Srba koji su na njima učestvovali je zbog stava zvaničnog Beograda bio zanemarljiv.\nIzbori 2007. na Kosovu, ilustracija (Foto arhiva Kim)\nSam početak izbornog meseca novembra te godine je obeležila poruka šefice tadašnje Američke kancelarije u Prištini Tine Kajdanov koja je, komentarišući stav zvaničnog Beograda o preporuci da Srbi ne izađu na novembarske kosovske izbore, rekla da duboko žali zbog takve odluke, pošto će ona samo štetiti srpskoj zajednici na Kosovu.\n"Očigledno je da svako mora odluku o izlasku na izbore da donese lično, a posebno što se tiče izbora na opštinskom nivou. Mislim da su oni od izuzetnog značaja i osnovni interes srpske zajednice je da učestvuje na tim izborima, jer će njihovo neučešće izazvati puno problema za sve nas", rekla je ona.\nKajdanov je dodala da se nada da će "ljudi sami doneti odluku o izlasku na kosovske izbore na osnovu sopstvenog mišljenja, a ne na osnovu onoga što im se poručuje izvan Kosova".\nPodsetimo, stav zvaničnog Beograda je bio da nema uslova za izlazak na te izbore, posebno pošto je sredinom septembra 2007. donešena odluka da se lokalni izbori u većinskim srpskim opštinama na Kosovu održe istovremeno kad i lokalnim izborima u Srbiji.\n"Za državne organe Srbije, i za Srbiju kao celinu, biće relevantni samo ovi izbori, dakle, izbori koji se na KiM budu održali zajedno sa ostatkom lokalnih izbora u Srbiji", rekao je ministar za Kosovo i Metohiju u srpskoj vladi Slobodan Samardžić.\nSlobodan Samardžić (Foto arhiva Kim)\nAdministracija UN na Kosovu je ocenila da bi svaki pokušaj održavanja izbora na Kosovu u organizaciji Vlade Srbije bio protivan Rezoluciji 1244 Saveta bezbednosti Ujedinjenih nacija (SBUN).\n"Opštinski ili bilo koji izbori koje bi Srbija organizovala na Kosovu neće biti u skladu sa Rezolucijom 1244, a kao članica UN za Srbiju je veoma važno da poštuje tu rezoluciju. Mi smo zakazali izbore za 17. novembar i mislim da je veoma važno da kosovski Srbi učestvuju na njima, kao i sve ostale manjine", kazao je portparol UNMIK-a Rasel Giki.\nMeđunarodni činovnici u Prištini nisu dangubili, pa se ondašnji stalni predstavnik UNDP-ja Frode Mauring susreo sa pojedinim predstavnicima srpskih političkih partija koje su ipak najavile učešće na kosovskim izborima zakazanim za 17. novembar.\nStalni predstavnik UNDP-a Frode Mauring (Foto arhiva Kim)\n"Oni koji će nastupati na izborima su veoma hrabri ljudi. Mi u UNDP-ju podržavamo vašu spremnost da učestvujete na ovim izborima, vaša odluka u ovoj situaciji je veoma značajna za vašu budućnost", rekao je on.\nSastanku u Prištini sa Mauringom su prisustvovali: Slaviša Petković ispred Srpske demokrtske stranke, Dragan Milošević iz Pokreta Snaga Srbije, Branislav Grbić iz Nove Demokratije, Ljubiša Živić iz Saveza nezavisnih socijaldemokrata Kosova i Metohije, Nenad Moravčević iz Srpske narodne stranke i Petar Miletić iz Samostalne liberalne stranke.\nSlaviša Petković (Foto arhiva Kim)\nPredstavnici Samostalne liberalne stranke predstavili svoj program za izbore na Kosovu 14. novembra 2007. u motelu "Vožd" u Lapljem Selu.\n"Mi, Srbi sa Kosova, 17. novembra moramo da odlučimo hoćemo li odluku o našim životima prepustiti nekom drugom ili ćemo, kao zreli, hrabri, mudri i odgovorni ljudi, uzeti svoj život u svoje ruke", naveo je tada Slobodan Petrović za Radio Kim.\nPredstavnici OEBS-a su dva dana pred izbore na konferenciji u Medija centru u Čaglavici objasnili i praktično prikazali način glasanja na predstojećim kosovskim parlamentarnim i lokalnim izborima.\nTada je saopšteno da OEBS i drugi međunarodni predstavnici nikoga neće prisiljavati da glasa, već će se truditi da svim biračima obezbedi odgovarajuća objašnjenja o proceduri glasanja na sva tri izborna nivoa.\nIzvršni direktor Sekretarijata Centralne izborne komisije Mazlum Baraliu, šef Misije OEBS-a na Kosovu ambasador Tim Guldiman i direktor izbora Hju Fulton na prvoj konferenciji za novinare 17 novembra 2007 (Foto OSCE)\nSO Štrpce je 16. novembra na redovnoj sednici donela odluku da će proglasiti nelegalnim, nelegitimnim i nevazećim rezultate lokalnih izbora u ovoj opštini ukoliko ih međunarodna zajednica prizna.\nPredsednik SO Štrpce Stanko Jakovljević je, obrazlažući zašto je donešena ovakva odluka, rekao da iako Srbi neće izlaziti na izbore, ne mogu da dozvole da manjinska zajednica vlada većinskom.\nNa dan održavanja parlamentarnih i lokalnih izbora na Kosovu je te godine u 7:00 otvoreno 2.327 biračkih mesta. Pravo glasa imala su 1.454.174 birača, a izvan Kosova je u biračke spiskove bilo upisano 2.621 lice.\nVeče pred izbore se nije znalo hoće li biračka mesta u srpskim sredinama na centralnom Kosovu uopšte biti otvorena ili ne.\nU Štrpcu se za učešće na lokalnim izborima kandidovalo čak 13 partija, građanskih inicijativa i pojedinaca. Od srpskih političkih subjekata glasove su u trci za predsednika opštine osvojili: Samostalna liberalna stranka i Savez nezavisnih socijaldemokrata Kosova i Metohije. Bez glasova su ostali Demokratska promena Župe - Vetar, Socijalisti Sirinićke Župe, GI Život za sve, G17 Plus Štrpce, Srpska lista Sirinićke Župe i Stanomir Dimić Mirče.\nNajviše glasova u trci za prvog čoveka Štrpca je osvojio kandidat Demokratske partija Kosova - 905 ili 54.92% glasova onih koji su izašli na izbore.\nU OŠ "Sveti Sava" u Kosovu Polju, u četiri izborne jedinice, koliko ih je tamo otvoreno, pravo glasa imali su meštani Batusa, Bresja i Ugljara, njih 1.444 ukupno. Do 18:00 na glasačkim mestima nije bilo nepravilnosti, ali ni glasača. Na sve četiri izborne jedinice izlaznost je bila ravna nuli.\nPrilikom otvaranja biračkih mesta, u nekim srpskim sredinama škole nisu ustupile prostorije za glasanje biračkim komisijama, pa su organizovane mobilne ekipe.\n"Biračke komisije su naišle na zaključana vrata osnovnih škola, pa su glasačke jedinice otvorene u kamionima koji se nalaze ispred biračkih centara", kazao je portparol OEBS-a Sven Lindholm.\nNa severu Kosova je do 9:00 otvoreno ukupno sedam biračkih mesta. Osim u severnom delu Mitrovice, sva ostala biračka mesta u srpskim sredinama su otvorena u formi mobilnih birališta, za šta su se koristili kamioni OEBS-a. U Zvečanu, Leposaviću i Zubinom Potoku otvoreno je po jedno biračko mesto na kome su svoju građansku dužnost mogli da obave kosovski Albanci.\nNa izborima u Zvečanu je G17 Plus dobila četiri, a građanska inicijativa "Sokolovi" ceo jedan glas. Srpski kandidati i politički subjekti osvojili su glasove i u Novom Brdu i Leposaviću, dok u Zubinom Potoku niko od Srba nije glasao.\nZanimljivo je da je tada na izborima za gradonačelnika Novog Brda učestvovao i Svetislav Ivanović ispred inicijative "Za bolju budućnost", koji je tom prilikom dobio tri glasa. Iako je tada postupio suprotno preporukama Beograda, vlast u Srbiji neće imati problema sa kasnijim "preletanjem" Ivanovića u Srpsku listu, niti će samom Ivanoviću smetati da postane gradonačelnik Novog Brda ispred ove političke partije. Svoj službeni položaj Ivanović će kasnije stići i da zloupotrebi, zbog čega će ga Osnovni sud u Gnjilanu osuditi na novčanu kaznu u iznosu od 3.000 evra.\nPoštujući preporuku državnih organa Republike Srbije, Srbi u Kosovskom Pomoravlju su uglavnom bojkotovali tadanašnje parlamentarne i lokalne izbore. U Šilovu je dežurala mobilna ekipa OEBS-a, ali do podneva glasača nije bilo.\nOko 12:00 na glasačko mesto u Šilovu je stigao i šef UNMIK-a Joakim Riker. Pošto nije bilo glasača, on je posetu iskoristio za razgovor sa meštanima i pokušaj da sazna zašto ne učestvuju na izborima. Nakon samo petnaestak minuta, Riker je sa saradnicima napustio Šilovo.\nU Štrpcu su do 16:00 glasala tri lica: dvojica Srba i jedan Albanac.\nNajmanja izlaznost na izborima 2007. zabeležena je u srpskim opštinama, ali je i izlaznost Albanaca bila manja od očekivane. Zamenik načelnika sekretarijata Centralne izborne komisije Bogoljub Staletović rekao je Kim radiju da je ukupna izlaznost bila između 40 i 45%.\nČlanovi biračkog odbora u srednjoj školi u Suvoj Reci otvaraju glasačku kutiju i počinju brojanje glasova 17. novembra 2007. (Foto OSCE/Hasan Sopa)\nU srpskim sredinama u centralnom delu Kosova je u popodnevnim satima zabeležena nešto veća izlaznost. U Gračanici je otvoreno jedno biračko mesto za građane iz Prištine, Gračanice, Kišnice, Badovca i Sušice. Glasalo je oko četiri odsto, ili oko 300 od oko 5.000 građana sa pravom glasa. Nešto manje glasačkih listića, oko 160, ubačeno je u kutije na biračkom mestu u Preocu gde je pravo glasa imalo oko 3.500 birača iz tog mesta, Lapljeg Sela i Čaglavice.\nTadašnji nosilac Srpske liste za Kosovo i Metohiju Oliver Ivanović je ocenio da je slab izlazak Srba na izbore očekivan.\n"Posle jedinstvenog stava i poziva Beograda na bojkot, posle relativno loših rezultata u privremenim institucijama i tradicionalnog neverovanja u institucije u kojima Albanci čine većinu, mislim da se nije mogao očekivati bolji rezultat. Tome treba dodati i strah svakog Srbina pojedinačno da će možda svojim učešćem oslabiti pregovaračku poziciju Beograda jer nam se to stalno nameće kao teza koja je apsolutno pogrešna", rekao je on.\nU to vreme potpredsednica Srpskog nacionalnog veća Kosova i Metohije Rada Trajković je kazala Kim radiju da su izbori poraz Srba na dva načina.\n"S jedne strane, albansko biračko telo nije pravilo incidente u smislu pritiska i bilo kog vida diskriminacije ljudi koji su se opredelili da izađu na izbore. Ono što jeste realnost za albansku političku scenu jeste da su oni izašli u malom broju. S druge strane, Srbi su imali i nešto što podrazumeva pritisak u smislu oduzimanja i ono malo prava što nam je preostalo od diskriminacije koju imamo, i na ulici i u institucijama Kosova, pa smo se potrudili i da mi sami sebi oduzmemo i ono malo prava koje smo očuvali", navela je ona.\nNekoliko dana nakon izbora, 21. novembra, šef UNMIK-a Joakim Riker je odlučio da u opštinama Novo Brdo, Štrpce, Zubin Potok, Leposavić i Zvečan, gde pretežno živi srpsko stanovništvo, Srbi ostanu na vlasti sve do potpisivanja rezultata izbora za opštinske strukture.\nPred kraj meseca, 25. novembra 2007. godine, potpredsednik Demokratske partije Kosova Hajredin Kući, koji je prethodno obećao dolazak u emisiju "Debata" Kim radija, otkazao je svoje gostovanje pola sata pred njen početak uz obrazloženje da je zauzet. Na telefonske pozive se nije odazivao, sve dok ga novinari Kim radija nisu pozvali putem mreže 044. Portparol ove partije Vljora Čitaku obećala je, potom, direktno uključenje u emisiju, ali je odmah po uključenju prekinula vezu i na pozive se više nije javljala. Ostalo je otvoreno pitanje zbog čega predstavnici partije Hašima Tačija toga dana nisu želeli da sarađuju sa medijima na srpskom jeziku i zbog čega su odbili da gostuju u emisiji koja je za temu imala minule kosovske izbore i decentralizaciju.\nŠef UNMIK-a Joakim Riker je početkom decembra te godine saopštio da će srpska zajednica zadržati većinu u nekoliko opština na Kosovu, bez obzira na izborne rezultate. Gradonačelnici iz srpske zajednice biće imenovani u tri opštine na severu Kosova (Leposaviću, Zubinom Potoku, Zvečanu) i u Štrpcu, dok je za opštinu Novo Brdo tada doneta odluka da gradonačelnik bude Albanac Bajruš Imeri koji je na izborima dobio 560 glasova ispred Demokratskog saveza Kosova.\nNa istovremeno održanim parlamentarnim izborima 2007. godine je odlučeno da će Srbe u Skupštini Kosova predstavljati: Dragan Dimić iz Saveza nezavisnih socijaldemokrata Kosova i Metohije, Mihailo Šćepanović iz Srpske narodne stranke, Dragiša Mirić iz Srpske kosovskometohijske stranke, Branislav Grbić iz Nove demokratije, Bojan Stojanović, Slobodan Petrović i Kosara Nikolić iz Samostalne liberalne stranke, Vladimir Todorović, Slaviša Petković, te Radmila Vujović iz Srpske demokratske stranke Kosova i Metohije.\nOstalo je zabeleženo da je Mihailo Šćepanović postao predstavnik Srba u Skupštini Kosova sa 31 glasom, dok je Grbić dobio čitavih 58 glasova. Od izabranih Srba, najviše glasova je tada dobio Bojan Stojanović - 281. Deset (budućih) poslanika je na biralištima dobilo ukupno 1.686 glasova.\n28.06.2022 Kosovska Policija: Uhapšen državljanin Srbije (1208)


Donacija EU: Stiglo još 206.000 zaštitnih maski - European External Action Service\nEEAS homepage > Montenegro > Donacija EU: Stiglo još 206.000 zaštitnih maski\nU Crnu Goru je dopremljen još jedan kontigent zaštitne medicinske opreme namijenjene zdravstvenim radnicima, vrijedan 137,000 eura. Isporuka obuhvata 200.000 komada hiruških maski, tipa IIR, i 6.000 komada visoko kvalitetnih maski, tipa N95, koje su stavljene na raspolaganje zdravstvenom sistemu Crne Gore. Današnja donacija je dio donacije Evropske unije za hitnu podršku Crnoj Gori u borbi protiv Covid-19, čija je ukupna vrijednost 3 miliona eura, a koji sprovodi Kancelarija UNDP u Crnoj Gori. Od početka projekta, isporučeno je ukupno 100 bolničkih respiratora, 10 savremenih rendgenskih uređaja i preko dva miliona komada lične zaštitne opreme.\nPovodom primopredaje opreme, šefica Delegacije Evropske unije u Crnoj Gori, ambasadorka Oana Kristina Popa naglasila je da je današnja donacija još jedna potvrda solidarnost i prijateljstva građana EU sa građanima Crne Gore. “Ovom isporukom kompletiramo paket donacija Evropske unije vrijedan 3 miliona eura. U okviru ovog paketa bespovratne finansijske pomoći Evropske unije, Crnoj Gori su obezbijeđena najneophodnija zaštitna sredstava za zdravstvene radnike, kao i vitalna medicinska oprema, uključujući i 100 respiratora, čime je značajno unaprijeđena sposobnost zdravstvenog sistema da zaštiti živote i zdravlje građana. U vremenu teških zdravstvenih i ekonomskih iskušenja, Evropska unija nastavlja da afirmiše solidarnost kao svoju temeljnu vrijednost i nastavlja da podržava Crnu Goru u zajedničkoj borbi protiv pandemije korona virusa,” poručila je ambasadorka Popa.\nGlavni pregovarač Crne Gore sa Evropskom unijom i nacionalni IPA koordinator, Aleksandar Drljević je podsjetio da je Vlada već početkom pandemije tokom dijaloga sa Evropskom komisijom ukazala na važnost brze podrške zdravstvenom sistemu u vidu dodatne zaštitne i medicinske opreme za zdravstvene institucije, ali i naglasila važnost konsolidovane dugoročne podrške Evropske unije za saniranje posljedica epidemije. “Činjenica da je današnjom isporukom donacija EU kompletirana posebno je važna za naš zdravstveni sistem, koji će, opremljen novim respiratorima, mobilnim rendgenskim aparatima, ali i zaštitnom opremom biti spremniji za sve veće izazove koje nam nameće širenje novog virusa. Ukupna podrška Evropske unije tokom epidemije potvrđuje da je solidarnost osnovna vrijednost ujedinjene Evrope, a upravo solidarnost na djelu u Crnoj Gori ukazuje na važnost procesa pristupanja Evropskoj uniji i u vremenu ukupnih izazova sa kojima se suočavamo,” ocijenio je Drljević.\nDaniela Gašparikova, stalna predstavnica UNDP u Crnoj Gori je istakla da „je ovo poslednja u nizu od sedam isporuka medicinske i lične zaštitne opreme, koja je obezbijeđena u okviru projekta koji finansira Evropska unija. Realizacija ovog projekta je snažna potvrda solidarnosti i partnerstva koje će pomoći da sačuvamo živote građana, pružimo adekvatan odgovor izazovima i pobijedimo pandemiju. Osim ove inicijative, UNDP realizuje nekoliko projekata na planu dugoročnog jačanja zdravstvenog sistema kroz uvođenje digitalnih tehnologija, koje će otvoriti nove mogućnosti za prevenciju, liječenje i povećanje kvaliteta zdravstvenih usluga što će biti od velike koristi i pacijentima i zdravstvenim radnicima u Crnoj Gori’’, istakla je Gašparikova i naglasila ,,da se kontinuirana podrška UNDP evropskom putu Crne Gore nastavlja kroz jačanje institucija sistema i doprinos ukupnom socijalno-ekonomskom oporavku zemlje’’.\nKao dio zajedničkog odgovora na pandemiju koronavirusa, Delegacija Evropske unije i Program Ujedinjenih nacija za razvoj (UNDP) u Crnoj Gori potpisali su početkom aprila ugovor vrijedan 3 miliona eura za nabavku neophodne medicinske opreme i lične zaštitne opreme za zdravstvene radnike. Ugovor se finansira iz sredstava EU, a nabavku je sprovodio UNDP u saradnji sa nadležnim institucijama.\nDonirana medicinska oprema doprinijeće unapređenju bolničkih kapaciteta u Crnoj Gori i nakon što se epidemije završi, jer će savremeni rendgenski uređaji pružiti precizniju i bržu radiografsku dijagnostiku u bolnicama u Baru, Nikšiću, Beranama, Pljevljima, Bijelom Polju, kao i u Kliničkom centru Crne Gore – na Infektivnoj klinici, Klinici za neurologiju, Institutu za bolesti djece, Centralnoj intezivnoj njezi i Intenzivnoj metaboličkoj jedinici.\nEuropean Union allocates EUR 4.2 million to support civil society in Montenegro\nNew donation of protective equipment through the rescEU mechanism


Povodom Svjetskog dana i Nedjelje Crvenog križa dana 10.05.2017.godine u prostorijama Kulturnog centra Istočno Sarajevo održana je promocija Crvenog križa za učenike osnovnih i srednjih škola. Promoter Crvenog križa fudbaler Mladen Krstajić uručio je ovom prilikom 170 knjižica Crvenog križa mladim članovima i pozvao ih da postanu volonteri i aktivisti Crvenog križa.\nPromociji su prisustvovali učenici, nastavnici i direktori osnovnih škola “Aleksa Šantić“, “Petar Petrović Nјegoš“ i “Jovan Dučić“ iz Istočne Ilidže i Osnovne škole “Sveti Sava“ iz Istočnog Novog Sarajeva kao i učenici, profesori i direktori Javne ustanove “Srednjoškolski centar Istočna Ilidža“ i “28. juni“ iz Istočnog Novog Sarajeva, koje je u ime Crvenog krsta Republike Srpske, organizatora ove manifestacije, pozdravio generalni sekretar Crvenog krsta Republike Srpske Đoko Mihajlović.\nOve godine Nedjelja Crvenog križa posvećen je i obilјežavanju 25 godina postojanja i rada Crvenog krsta Republike Srpske. U razdoblju od 08. do 15. 05. na nivou cjelokupne organizovanosti Crvenog krsta Republike Srpske održaće se aktivnosti posvećene omasovlјenju članstva Crvenog križa i intenziviraće se aktivnosti iz kampanje koju je Crveni krst Republike Srpske započeo u 2016. godini a koja se nastavlјa i u ovoj godini pod nazivom “Mi smo članovi Crvenog križa, a vi?“.\nMilјan Maksimović, nastavnik OŠ“Sveti Sava“ iz Istočnog Sarajeva volonter Crvenog krsta Republike Srpske održao je prezentaciju i u kratkim crtama upoznao prisutne o nastanku Pokreta Crvenog križa i o tome kako je nastao Crveni križ na našim prostorima ali i o tome šta je to Crveni križ, koji su njegovi osnovni cilјevi i zadaci u radu, na čemu počiva i kako izgleda njena struktura organizovanosti.\nNakon ove prezentacije prisutni su pogledali film “Priča o jednoj ideji“ koja je u stvari priča o nastanku Crvenog križa.


POČETNA NACIONALNE VESTI Stigla oprema, počinju obdukcije umrlih od kovida u Srbiji\nSpecijalista sudske medicine, profesorka Tatjana Atanasijević, izjavila je danas da je Institut za sudsku medicinu u Beogradu dobio bezbednu obdukcionu salu i uslove da se rade obdukcije pacijenata koji su umrli zbog kovida-19 ili sa kovidom-19, jer je obdukcija jedini nesumnjiv način da se utvrdi uzrok smrti.\nAtanasijević je za RTS rekla da su u obdukcionoj sali obezbeđeni uslovi da se, kako u ovoj tako i u nekim budućim epidemijama zaraznih bolesti, obdukcije obavljaju u skladu sa svetskim standardima bezbednosti.\nDodala je da se prvi smrtni slučaj u Srbiji koji može da se dovede u vezu sa kovidom-19 dogodio 20. marta 2020. godine.\n„Sada smo dobili sigurnu obdukcionu salu, opremljena je najsavremenijom opremom, urađena je po svim standardima koji su propisani za ovakvu vrstu sala. U sali imamo specijalni sistem ventilacije, koji omogućava negativan pritisak u prostoriji da vazduh iz prostorije ne može da ide van te prostorije, a izbacuje se kroz specijalni sistem ventilacije, prolazi kroz odgovarajuće filtere. To je veliki pomak”, objasnila je Atanasijevićeva.\nNavela je da specijalni obdukcioni sto ima nishodnu ventilaciju, tako da usisava vazduh i na taj način je mogućnost širenja infetkitvnog agensa svedena na minimum.\n„Sada smo spremni da radimo obdukciju, ovog momenta možemo da počnemo. Mi volimo da kažemo umrli od kovida i umrli sa kovidom. Nekada je ta distinkcija teška, ne možete precizno da se izjasnite da li je kovid taj koji je uzrokovao smrt ili je to u sadejstvu sa bolestima pacijenta. Obdukcija je jedini nesumnjivi način utvrđivanja uzroka smrti bez dileme”, bila je izričita Atanasijevićeva, prenosi Tanjug.\nPRETHODNI ČLANAKCalvin Harris – čovek koji je redefinisao plesnu muziku\nSLEDEĆI ČLANAKPredstavljanje knjige Petra Pece Popovića “Tragovi u beskraju” u petak u Požarevcu\nOB Požarevac: Raste broj pacijenata, u bolnici i 35 vakcinisanih\nTrećina hospitalizovanih u kovid bolnici Požarevac primilo vakcinu\nSve teža situacija u Požarevcu, primljeno više od 50 pacijenata za 5 dana


Nije moguća revizija Prvog svetskog rata\nNije moguća revizija Prvog svetskog rata\nPoražene snage u Prvom svetskom ratu, predvođene Nemačkom, pokušavaju da promene istoriju i za izbijanje tog rata okrive Srbiju, ali ta revizija nije moguća bez podrške velikih sila koje su bile pobednice, rekao je direktor Muzeja Semberije Mirko Babić. Babić je na promociji knjige „Prvi svjetski rat i osaćanski dobrovoljci“ autora Cvetka Stojkanovića rekao da je Srbija bila na strani pobednica i da je Gavrilo Princip pozitivna istorijska ličnost, a ne terorista kako ga neki žele predstaviti.\n„I bošnjački akademik Muhamed Filipović nedavno je za Principa rekao da je pozitivna istorijska ličnost, jer se borio protiv okupatora i logično je da ga mrze u zemljama koje su povele i izgubile Prvi svetski rat, kao što su Nemačka i Austrija“, naveo je Babić.\nOn je, kao recenzent Stojkanovićeve knjige, istakao da je u poslednjih desetak godina objavljeno više knjiga o Prvom svetskom ratu nego za prethodnih 90 godina.\n„Stojkanovićeva tvrdnja da se u istoriji događaji ne dešavaju slučajno i da se mnoge stvari ponavljaju, kao što je slučaj srpskog pogroma u Podrinju u oba svetska rata, sigurno se može smatrati činjenicom“, rekao je Babić.\nOn je naveo da je ova knjiga još jedan doprinos očuvanju istine o srpskom stradanju i borbi protiv okupatora i nemačkim imperijalističkim ambicijama zbog kojih su izbila oba svetska rata.\n„Budući da nikada nisu sačinjeni konačni spiskovi srpskih žrtava u Prvom i Drugom svetskom ratu, korisno je što je Stojkanović naveo imena svih solunskih dobrovoljaca sa područja Osata, odnosno srebreničke i dela bratunačke opštine“, rekao je Babić.\nOn je naglasio da je u knjizi verodostojno opisano kako su Srbi sa leve strane Drine prelazili u Srbiju i uključivali se u srpsku vojsku ili su dezertirali iz austro-ugarske vojske i preko Rusije odlazili za Grčku i na solunski front.\nAutor knjige Cvetko Stojkanović kaže da se Princip žrtvovao kada je ubio tiranina, te da to ubistvo nema veze sa uzrokom Prvog svetskog rata, koji je već pripreman i bio je posledica nemačke ekspanzionističke politike i želje za dominaciojom nad svetom.\nOn je napomenuo da se koristio pisanom građom, ali da su u ovoj knjizi navedena brojna svedočenja o srpskom stradanju preživelih iz ovog kraja, kao i solunskih dobrovoljaca o oslobađanju ovih prostora u Prvom svetskom ratu i stvaranju Kraljevine Srba, Hrvata i Slovenaca, koje je decenijama prikupljao.\nStojkanović tvrdi da će pokušaji revizije istorije i prebacivanje krivice za izbijanje Prvog svetskog rata na Srbiju biti bezuspešni, jer je o tome do sada objavljeno oko 13.000 knjiga, među kojima i dela najeminentnijih istoričara iz zemalja pobednica u tom ratu, koje su dale ogromne žrtve da zaustave nemačku invaziju i oslobode svoju teritoriju od okupatora.\n„Srećom, Srbi i Srbija su uvek bili na pobedničkoj strani i dali su ogromne žrtve u oba svetska rata i zbog toga nije moguće okriviti Srbiju, jer velike sile dobro znaju ko je izazvao rat i ko se borio protiv osvajača i ko su bili saveznici u tom ratu“, rekao je Stojkanović.


Vesti online / Vesti / Svet / Evo kako sovjetske železnice prave problem NATO-u\nEvo kako sovjetske železnice prave problem NATO-u\nŽeleznice Letonije, Litvanije i Estonije predstavljaju problem za premeštanje snaga NATO, zaključio je Institut za savremeni rat.\n"Ova nepodudarnost znači da će vozovi koji prevoze vojnu tehniku i municiju iz velikih baza NATO u Nemačku ili Poljsku morati da prevoze svoj teret na vagonima koji su prilagođeni ruskim prugama ili ga isporučuju do lica mesta na teretnim kamionima. Ova varijanta zahteva ne samo značajne vanredne troškove, već i obučeni personal i značajne vojne resurse", navodi se u izveštaju.\nNATO se od 2016. godine pridržava zvanične strategije obuzdavanja Rusije, a u Poljskoj i na na Baltiku je Alijansa razmestila dodatne bataljone.\nU decembru 2016. godine počelo je prebacivanje snaga iz Nemačke u Poljsku, za vreme koje su američki vojnici oštetili oklopnu tehniku. Na putu iz nemačke luke Bremerhafen vozila su udarila u most, koji je bio niži nego što se pretpostavljalo, piše "Volstrit džurnal".\nSVET "NATO mora da brani Baltik od Rusa"\nSVET "NATO da okrene raketni štit ka Rusiji"\nSVET Francuska provocira Rusiju: Šalje ratne avione Poljskoj i baltičkim zemljama!


Mesić: Milošević i Tuđman u Karađorđevu dogovorili podelu BiH, uskoro objavljujemo dokument - Politika - Dnevni list Danas\nPočetna » Vesti » Politika » Mesić: Milošević i Tuđman u Karađorđevu dogovorili podelu BiH, uskoro objavljujemo dokument\nOslobođenje/Danas Online19.01.2022. 23:22\nStjepa Stipe Mesić Foto: EPA/ ANTONIO BAT\nStipe Mesić, bivši predsednik Hrvatske i član Predsedništva SFRJ u poslednjem sazivu, izjavio je da sa Bogićem Bogićevićem i Vasilom Tupurkovskim radi na izdradi dokumenta koji će poslati na određene adrese u BiH, a koji svedoće o dogovoru Slobodana Miloševića i Franje Tuđmana o podeli Bosne i Hercegovine.\nHrvatska je trebalo da dobije banovinske granice iz 1939. godine plus Cazin, Kladušu i Bihać, naveo je on, a prenosi sarajevsko Oslobođenje, ne navodeći gde je Mesić to izjavio.\n„Sada vam je jasno zašto je Krajina proglašena za autonomna oblast, to je sve bilo u igri“, kazao je Mesić i dodao da je reč o dokumentu koji govori o aktuelnom stanju u Bosni i Hercegovini.\nGovoreći o problemu izbora u BiH, Mesić je kazao kako se problematizuje član Predsedništva BiH iz reda hrvatskog naroda, dok niko ne pita gde su Hrvati ili Bošnjaci koji bi trebalo da glasaju u Republici Srpskoj.\n„Načelno polazim od toga da je za sve šefove država adresa s kojom komuniciraju sa BiH – Predsedništvo BiH. Niko neće da razume činjenicu, a to je da se iz hrvatskog korpusa bira jedan član Predsedništva. U FBiH iz bošnjačkog korpusa se bira jedan, u RS se bira jedan. Sada bi bilo logično da neko pita gde su ti Hrvati ili Bošnjaci koji bi trebali glasati u RS“, rekao je Mesić.\nBogić Bogićević i Vasil Tupukovski, između ostalih, bili su članovi poslednjeg Predsedništva SFRJ kojim je predsedavao Mesić od juna 1991, a praktično je prestalo da postoji te iste godine posle secesije Slovenije i Hrvatske.\nMarta te godine tadašnji predsednici Hrvatske i Srbije Franjo Tuđman i Slobodan Milošević sastali su se u Karađorđevu i navodno dogovorili podelu Bosne i Hercegovine.\nBosna i HercegovinaHrvatskaPodela BiHSrbijaStipe MesićBeogradSarajevo


Vranjancima sa prosečnom zaradom nedostaje 23.000 za prosečnu potrošačku korpu | Slobodna reč\nVranjancima sa prosečnom zaradom nedostaje 23.000 za prosečnu potrošačku korpu\nKućni budžet, ilustracija; Foto: Pixabay\nBEOGRAD / VRANJE – Između pregovaračkih timova Saveza samostalnih sindikata Srbije, UGS Nezavisnost, Udruženja poslodavaca Srbije i Ministarstva za rad počinju zvanični pregovori o povećanju minimalne zarade, sa trenutnih 30.000 dinara na 37.000, kolika je otprilike minimalna potrošačka korpa u Srbiji.\nPrema zvaničnim podacima Ministarstva trgovine i turizma i Republičkog zavoda za statistiku, minimalna neto zarada u Srbiji je u martu 2020. godine iznosila 30.367 dinara, dok vrednost takođe minimalne potrošačke korpe iznosi 37.714 dinara. U Srbiji takozvani minimalac prima oko 350.000 ljudi, što znači da je oko 15 odsto zaposlenih građana Srbije na samom početku meseca u minusu oko 7.500 dinara (7.347), kolika je razlika između minimalne zarade i minimalne potrošačke korpe. Pritom, u potrošačku korpu ne ulaze troškovi vezani za kredite.\nViše od pola plate “ode” na hranu\nIstraživanje Ministarstva trgovine i turizma o troškovima života za mart 2020. godine, za domaćnistvo od tri člana, pokazuje da se od zarađenih minimalnih 30.367 dinara, blizu 17.000 mora izdvojiti za hranu, potom oko 7.500 za troškove stanovanja, račune za vodu, struju i grejanje, oko 2.300 dinara za prevoz itd. U skladu sa ovim mogućnostima, domaćinstvo od tri člana koje živi od jednog minimalca, za rekreaciju i kulturu izdvaja tek oko 10 evra mesečno, za obrazovanje manje od 130 dinara.\nPrikaz minimalne potrošačke korpe za tročlano domaćinstvo, za mart 2020. godine; Izvor: Ministarstvo trgovine i turizma\nPoražavajuća statistika za Vranje\nCena prosečne potrošačke korpe, prema podacima Ministarstva, iznosi 72.731 dinara. Dok je prosečna zarada u Srbiji 59.681 dinara, građani Vranja u proseku mesečno zarade 10.000 manje – 49.985 dinara. Tako je prosečna potrošačka korpa viša za skoro 23.000 dinara od prosečne zarade u Vranju (22.746). Čak i u slučaju da se umesto prikazanih 14.675 dinara za troškove stanovanja i računa, koji su u Vranju niži u odnosu na veće gradove, taj iznos zameni minimalnim troškom iz prethodne tabele od 7.381 dinara, prema statistici su Vranjanci sa prosečnom zaradom na početku meseca ponovo “u minusu” oko 15.000 dinara u odnosu na troškove prosečne potrošačke korpe.\nProsečna potrošačka korpa za tročlano domaćinstvo, mart 2020. Izvor: Ministarstvo trgovine i turizma\nU Vranju zabeležen i pad prosečne zarade\nStanje se međuvremenu nije promenilo. Prema podacima Republičkog zavoda za statistiku, prosečna neto zarada u Srbiji u junu iznosila je 59.740 dinara, iznos prosečne bruto zarade za isti mesec je 82.572 dinara, a medijalna neto zarada je iznosila 45.500 dinara.\nMeđutim, posmatrajući kretanje prosečne zarade od marta do kraja maja ove godine, Vranjancima su plate manje za preko 1.000 dinara (1.334), jer je prosečna neto zarada u Vranju u maju bila 48.651 dinara.\nProsečna neto zarada u Srbiji i Vranju\nMali izgledi za izjednačavanje minimalca i potrošačke korpe\nOd marta do avgusta ove godine svakako nije bilo promena “na bolje” a situacija sa epidemijom virusa COVID-19 i činjenice da nova Vlada još uvek nije formirana, su dodatno usporili pregovore predstavnika radnika, poslodavaca i Vlade Srbije o povećanju minimalca.\nKako je prošle nedelje za N1 izjavio Zoran Stojiljković iz sindikata Nezavisnost, zahtev da minimalna cena rada dostigne vrednost minimalne potrošačke korpe koju je nazvao korpom “za preživljavanje”, se odlaže već dve godine. Poslodavci, sa druge strane, imaju svoje razloge za “protivljenje” povećanju minimalca, jer oni pored osnovne zarade plaćaju poreze i doprinose koji iznose oko 17.000 dinara. Jelena Žarković sa Ekonomskog fakulteta u Beogradu je komentarišući situaciju u razgovoru sa novinarima N1 rekla da su “i jedni i drugi u pravu”:\n“Plata koja sada iznosi 30.000 nije još ni do nivoa minimalne potrošačke korpe i radnici sa pravom traže više. Međutim, poslodavca taj radnik kome isplaćuje minimalnu zaradu ne košta 30.000 dinara, već 48.000 zbog poreza i doprinosa” – rekla je Žarković.\nIz Udruženja poslodavaca su ranije predložili da se minimalac privremeno “zamrzne” pošto još uvek nije formirana nova vlada, ili da se odluka o povećanju odloži do kraja godine, a na veći rast minimalca bi pristali ukoliko im država “to nadoknadi kroz smanjenje troškova”. Po zakonu, pregovori o minimalcu bi trebalo da se završe do 15. septembra.\nPrethodni članakVlada dodelila 9.200 flaša viljamovke za dezinfekciju radnih površina\nSledeći članakOve godine u Srbiji preminulo 61.592 ljudi, pao broj novorođenih


U Italiji uhapšena šefica mafije Napulja - Politički.rs\nU Italiji uhapšena šefica mafije Napulja\nŠefica mafije u Napulju Marija Ličardi (Maria Licciardi) uhapšena je juče dok je pokušavala da pobegne u Španiju, preneli su italijanski mediji.\nPoznata po nadimku “Pikoleta” (malena) jer je niska, Marija Ličardi (70) je sestra pokojnog Genera Ličardija (Gennaro), osnivača mafijaškog porodičnog klana Kamora smeštenog u Napulju.\nMaria Ličardi je provela osam godina u zatvoru i izašla je u decembru 2009. godine, preneli su mediji i dodali da je tada preuzela vođstvo mafije.\nUhapšena je na aerodromu u Rimu u trenutku kada je predavala prtljag pred ukrcavanje na let za Španiju.\nOptužena je za iznudu, nameštanje aukcijskih prodaja i druga dela mafijaškog karaktera, dodali su tamošnji mediji.\nTagged: HAPŠENJE, ITALIJA, KAMORA, MAFIJA, NAPULJ, ŽENA


Srbi u Evropi: Vidic i Ninkovic strelci, Krasic asistent | BeliOrlovi.rs\nSrbi u Evropi: Vidic i Ninkovic strelci, Krasic asistent\n13. septembra 2010 - 11:17|Srbi u Evropi|Komentari\nNajupečatljiviju partiju, suprotnu od onih u dresu „orlova“, ostavio je Miloš Krasić koji je ovog vikenda očigledno „kliknuo“ u postavi Juventusa i bio je zaslužan za dva pogotka. To doduše nije bilo dovoljno za pobedu, a slično je bilo sa Nemanjom Vidićem, koji je uspeo da zatrese mrežu. Strelac je bio i Miloš Ninković, čime je samo dao još jedan argument sve brojnijim zagovornicima za njegovo mesto u prvoj postavi Srbije. Dobre vesti su stigle i iz Londona, jer se Ivanović vratio na teren…\nNemilosrdni Čelsi je nastavio sa sigurnim igrama u Premijer ligi i zadržao je čelo tabele nakon četvrtog trijumfa u nizu. U trijumfu rezultatom 3:1 učestvovao je iBane Ivanović, koji se vratio na teren posle problema sa neugodnom povredom leđa. Defanzivac Srbije je odradio svih 90 minuta, zaradio je žuti karton i pružio je partiju na svom nivou.\nZa razliku od „plavaca“ Mančester junajted je loše ušao u novu sezonu i već drugo kolo za redom je ispustio bodove u finišu. Ovog puta „đavoli“ su na neverovatan način dozvolili Evertonu da se vrati u život i nakon rezultata 3:1 koji su imali do 90. minuta morali su da se zadovolje samo bodom – 3:3. Jedan od pogodaka gostiju postigao je Nemanja Vidić, koji je sa kapitenskom trakom na ruci odigrao standardno ceo meč. Vida je mrežu zatresao u 47. minutu glavom na centaršut Ninija i tako kompletirao preokret, ali to nije bilo dovoljno za trijumf.\nOd srpskog duela na meču Liverpul Birmingem nije bilo praktično ništa, iako jeMilan Jovanović odigrao svih 90 minuta potpuno se uklopivši u još jedno bledo izdanje „crvenih“.\nMekliša očigledno golovi Nikole Žigića protiv Farskih Ostrva i Slovenije nisu naterali da promeni mišljenje, pa je napadač Srbije dobio priliku tek u zaustavnom vremenu gde je 60-ak sekundi imao isključivo defanzivna zaduženja i zadatak da spreči eventualni gol posle „bunarenja“ gostiju. Rezultat je ostao 0:0, a da na golu favorita nije stajao raspoloženi Pepe Reina, Birmingem bi verovatno stigao i do zasluženog trijumfa.\nJoš jednom je razočarao i Mančester siti, koji iz kola u kolo potvrđuje da ni trener ni pokupovani igrači nisu kalibar za titulu. U remiju sa Blekburnom nije bilo povređenog Aleksandra Kolarova.\nNenada Milijaša nije bilo u protokolu odlukom trenera, pa je već na startu sezone jasno da će reprezentativac Srbije teško izboriti bolji status u ekipi Vulverhemptona koja je izgubila u gostima od Fulama sa 2:1.\nDesetak minuta kasnije krilni vezista se nakon solo prodora našao sam ispred Ćurčija, ali golman Sampdorije je dobio duel i time zadržao Đenovljane u igri.\nUprkos odličnom nastupu Krasić je ostao malo bez daha pa je u 78. minutu napustio igru.\nInter je došao do prve pobede u Seriji A nad Udinezeom, a Dejana Stankovićanije bilo u timu zbog lakšeg istegnuća prepona. Trener Rafa Benitez nije želeo da rizikuje ozbiljniju povredu, pa je rešio da odmori kapitena reprezentacije Srbije.\nNa drugoj strani Dušana Baste standardno nije bilo u protokolu tima iz Udina.\nIsta sudbina zadesila je i Nenada Tomovića koji je barem do sada imao sigurno mesto na klupi, ali ovog puta sa tribina je gledao šokantnu pobedu Kjeva usred Đenove.\nBoška Jankovića naravno nije bilo zbog povrede, a Danijel Aleksić je poslednjeg dana prelaznog roka pozajmljen Grojter Firtu.\nIvan Obradović je odigrao svih 90 minuta u zadnjoj liniji Saragose koja se nije baš proslavila na La Romaredi protiv Malage i primila je pet golova. No gosti nisu bili previše sigurni u odbrani, ali su ipak pobedili posle prave ludnice – 5:3.\nDan ranije Barselona i Real nisu uopšte bili golgeterski raspoloženi, ali su „kraljevi“ bar upisali pobedu. Murinjo je održao svoj rekord nepobedivosti na domaćem terenu posle minimalca protiv Osasune, na čijijoj je klupi svih 90 minuta presedeo Dejan Lekić.\nViteseu će očigledno biti potrebno još nešto osim novog vlasnika i nekoliko pojačanja da popravi utisak u prvenstvu Holandije. „Čelsijeva filijala“ je ispustila pobedu u finišu gostovanja Herenvenu, a jedan od ključnih ljudi je bio Filip Đuričić.\nMladi reprezentativac Srbije je ušao u drugom poluvremenu, a u 88. minutu je posle dobrog prodora iznudio penal i tako započeo preokret na 2:1 Đuričić je tako pokvario debi reprezentativnog kolege Slobodana Rajkovića, koji je kao iNemanja Matić odigrao svih 90 minuta.\nAjaks je savladao Viljem II sa 2:0, golovima Luisa Suareza iz penala, a iako jeMiralem Sulejmani ušao u 66. minutu kada je sve bilo gotovo, raduje činjenica da popularni Miki uživa mnogo bolji status u ekipi u odnosu na prošlu sezonu.\nU dresu Kavale 47. minuta je na terenu proveo Nemanja Vučićević, ali ne iAleksandar Popović, koga nije bilo ni na klupi.


Da li je RTRS institucija Republike Srpske? | Istinomjer\nGovoreći o sukobima pozicije i opozicije unutar Narodne skupštine Republike Srpske, predsjednik RS Milorad Dodik spomenuo je i Radio Televiziju Republike Srpske kao jednu od institucija koja se, po njegovim navodima, nalazi na udaru opozicionih stranaka u ovom entitetu.\nMi i dalje mislimo da je na sceni opšti napad na institucije Srpske. Malo su umanjili pritiske na predsjednika Republike i Vlade, sad su navalili na Narodnu skupštinu i RTRS. Napadaju ključne institucije u Srpskoj i to ne može biti dio dogovora.\nMilorad Dodik (20.11.2017.)\nAli, može li se zaista RTRS svrstati u istu kategoriju kao i Narodna skupština RS? Da li je zaista RTRS institucija Republike Srpske? Naime, postoji bitna razlika između institucije u bilo koja od tri segmenta vlasti – zakonodavnoj, izvršnoj i sudskoj – i javnog emitera. Tačno je da je osnivač RTRS-a Republika Srpska, kako to kaže Član 4. Zakona o Radio-Televiziji Republike Srpske iz maja 2006. godine:\nČlan 4. (1) Osnivač Radio televizije Republike Srpske je Republika Srpska.\n(2) Prava i obaveze prema Radio televiziji Republike Srpske vršiće Narodna skupština Republike Srpske u skladu sa ovim zakonom i Zakonom o javnom radiotelevizijskom sistemu Bosne i Hercegovine.\nZakon o Radio-Televiziji Republike Srpske (11.05.2006.)\nMeđutim, ostali članovi ovog zakona eksplicitno negiraju bilo kakvu vezu RTRS-a sa bilo kojim nivoom vlasti. Tako, primjera radi, Član 8, Samostalnost, kaže da RTRS ima potpunu autonomiju u obavljanju praktično svih svojih djelatnosti:\nČlan 8. (1) RTRS je samostalna u obavljanju djelatnosti, ima uredničku nezavisnost i institucionalnu autonomiju, naročito u oblastima kao što su:\nk) Kupovina, iznajmljivanje, prodaja i korištenje roba i usluga.\nIsto kaže Član 13. u stavci 6, gdje se garantuje da institucije RS ne mogu i neće imati bilo kakvog uticaja na programski sadržaj RTRS-a, te se ovim još jednom potvrđuje autonomija ovog javnog emitera od institucija RS:\nČlan 13. (6) RTRS će proizvoditi i uređivati programe u skladu sa najvišim profesionalnim kriterijima… nezavisno od stavova državnih organa, političkih stranaka i drugih interesnih grupa.\nDalje, zakon o RTRS-u je decidan i kada je u pitanju upravljačka struktura, posebno članovi Upravnog odbora, koji u osnovi snose odgovornost kod najvažnijih odluka, uključujući, primjera radi, postavljanje i smjenu generalnog direktora (koji je dio drugog glavnog organa RTRS-a, Poslovodnog odbora). U ova dva tijela ne mogu se birati funkcioneri sa bilo kog nivoa vlasti, visokopozicionani članovi političkih stranaka, niti bilo koja osoba koja bi imala sukob interesa pri obavljanju ovih funkcija. Također, iako članove Upravnog odbora bira Narodna skupština RS, tačka 4 Člana 45, Sastav Upravnog odbora, jasno definiše da članovi Upravnog odbora ne primaju uputstva u svom radu od Narodne skupštine:\nČlan 45. (4) Članovi Upravnog odbora samostalni su u obavljanju svoje funkcije i ne primaju upute od organa koji ih je imenovao.\nČlan 46. (1) Narodna Skupština Republike Srpske imenuje članove Upravnog odbora sa liste kandidata, a koju dostavlja Regulativna agencija za komunikacije, u roku od trideset (30) dana od dana dostavljanja liste.\n(4) Za članove Upravnog odbora ne mogu biti imenovani:\nb) članovi organa političkih stranaka na bilo kom nivou organizovanja\nČlan 51. (4) Za generalnog direktora ne može biti imenovano lice koje obavlja izvršnu, zakonodavnu ili sudsku funkciju na svim nivoima vlasti u Bosne i Hercegovine… i ukoliko je njegova funkcija nespojiva sa Zakonom o sukobu interesa.\nIsto tako, način finansiranja svih javnih emitera u BiH, od entitetskih do državnog, putem prikupljanja takse, namjerno je definisan tako da se izbjegne manipulacija ukoliko bi se finansirali iz nekog javnog budžeta. Također, Zakon o komunikacijama, za čiju je sprovedbu zadužena Regulatorna agencija za komuniciranje (RAK), a čija je pravila i propise dužna poštivati i RTRS po Članu 11 svog zakona, decidno odvaja principe telekomunikacija od političkog uticaja bilo kakve vrste:\nČlan 4. Regulatorni principi emitiranja i telekomunikacija\n1. Regulatorni principi emitiranja obuhvataju:\nc) odvojenost emitera od političke kontrole i manipulacije, u cilju jačanja demokratskih principa i uspostavljanja tržišne ekonomije.\nZakon o komunikacijama (21.10.2003.)\nIz navedenog, postaje jasno da nikakve tvrdnje, uključujući implikacije da je RTRS, kao javni emiter i medijska kuća, entitetska institucija u ravni sa Narodnom skupštinom RS, nemaju osnove u samom zakonu o njenom osnivanju, kao ni u regulacionim aktima. Stoga, ovu tvrdnju Milorada Dodika Istinomjer ocjenjuje kao neistinitu.\nNakon što je otkazao konsultacije sa parlamentarnim političkim partijama na kojima se trebalo razgovarati o imenovanju...\nMilorad Dodik ima još 296 članak/a na Istinomjeru, više informacija o ovom akteru možete naći ovdje\nDrugu godinu mandata Gradske uprave Trebinja obilježila je ostavka gradonačelnika Luke Petrovića, obzirom da je preuzeo novu funkciju v.d. generalnog direktora “Elektroprivrede Republike Srpske”. Iza...\nMilorad Dodik planira udaljiti Valentina Inzka u prvom mjesecu mandata


Dodik planira zajedničku sjednicu vlada RS i FBiH u Srebrenici\nMilorad Dodik u Srebrenici sa novim načelnikom Mladenom Grujičićem, 15. novembra 2016.\nDodik je poručio kako se ništa neće promijeniti u obilježavanju 11. jula te kako će projektima poboljšati život u Srebrenici za sve etničke grupe.\n"Želim reći da je 11. juli datum kada se obilježava stradanje Bošnjaka i tu se ništa neće mijenjati", rekao je.\nMilorad Dodik sa delegacijom na sastanku sa novim načelnikom Srebrenice\n"Ja ću kao predsjednik RS podržati rekonstrukciju objekata za koje lokalna vlast kaže da su od važnosti sredstvima od 300.000 KM do 500.000 KM. Nakon izrade cjelovitog programa vidjet ćemo kako ćemo rješavati probleme u svim mjestima, i bošnjačkim i srpskim i mješovitim. Osim rekonstrukcije, gledat ćemo kako da otvorimo nova radna mjesta. To se može uraditi kod postojećih poslodavaca. Tu je fabrika za izradu peleta u okviru koje možemo zapošljavati dodatno kroz povećanje isporuke sirovine. Tu su i druge fabrike", rekao je Dodik.\n"Hoćemo da napravimo razliku koja se može vidjeti u idućoj godini u ovo doba. Spreman sam podržati sve da napravimo ono što će biti zapisano. Želim podržati sve ljude u Srebrenici i miran život. Uvjeren sam da možemo napraviti razliku i dobru konekciju i veoma sam optimističan. Bit će to godina dobrih poslova u Srebrenici", kazao je Dodik.\nNa konferenciji za novinare Dodik je govorio i o dešavanjima u vezi sa Savezom za promjene, čiji su čelnici odlučili prekinuti svu vrstu saradnje s Dodikom nakon njegovih "prijetnji" da Vlada RS-a neće pomagati opštine u kojima nije pobijedio SNSD.\nDodik je kazao kako ne zna šta prekidaju jer do sada nisu sarađivali.\nIstakao je kako nije tačno da neće podržavati opštine u kojima SNSD nije pobijedio te da je tokom boravka u Kini tražio investitore za izgradnju bolnice u Doboju u kojem nije pobijedio SNSD.\nGovoreći o provođenju presude Sejdić-Finci kazao je kako je to još aktuelno te da bi se rezultati mogli očekivati pred opšte izbore kada se vide kandidature.


Svetski dan turizma: Ove muzeje i lokalitete možete da posetite besplatno – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nSvetski dan turizma: Ove muzeje i lokalitete možete da posetite besplatno\nUkupno 83 turističke atrakcije u Srbiji građani će moći da posete potpuno besplatno početkom naredne nedelje. Među njima je i sedam lokacija u braničevskom okrugu. 1 min\nMinistarka turizma, Tatjana Matić saopštila je da je muzeji, tvrđave, arheološki lokalitete, pećine i muzeji biti otvoreni za sve bez plaćanja u ponedeljak, 27. i utorak 28.septembra.\n“Srbija sa pravom slavi Svetski dan turizma i sve uspehe i dobre rezultate koje smo postigli u ovoj godini, uprkos pandemiji. Značaj turizma ne ogleda se samo u razvoju nacionalnih ekonomija, on je prevashodno važan za razvoj malih i nedovoljno razvijenih lokalnih zajednica, što se pogotovo odnosi na našu zemlju“, rekla je ona između ostalog.\nKapije za posetioce otvaraju 27. i 28.septembra Ramska tvrđava, Zavičajni muzej u Petrovcu na Mlavi, Narodni muzej u Požarevcu, Zavičajni muzej Homolja u Žagubici, kao i Kučevske pećine koje ulaz neće naplaćivati u pećini Ravništarka.\nViminacijum ova dva dana neće naplaćivati ulaz za individualne i porodične posete, dok Golubačka tvrđava ulaznice neće naplaćivati samo 28.septembra.\nLista svih lokaliteta dostupnih za posetu povodom obeležavanja Svetskog dana turizma i posebne napomene za svaki od lokaliteta, dostupne su na sajtu Ministarstva trgovine, turizma i telekomunikacija. Građani mogu telefonski ili na sajtovima lokaliteta da se informišu o radnom vremenu.\nKultura sećanja i ratne slike Srbije\nViminacijum uskoro otvara arheološki muzej\nNaša prava na našim rečima\nUniverzalna ljudska prava kroz 30 ilustracija\nPreminuo Džon Čalis, poznatiji kao Bojsi iz “Mućki”


MILOŠEVIĆ I ADŽIĆ: Odali počast žrtvama genocida u Srebrenici – Portal Luca\nMILOŠEVIĆ I ADŽIĆ: Odali počast žrtvama genocida u Srebrenici\nNacionalni koordinator za suzbijanje nasilnog ekstremizma i državni sekretar MUP-a za kontrolu rada policije Rade Milošević i savjetnik potpredsjednika Vlade za unutrašnju politiku, bezbjednost, borbu protiv korupcije na visokom nivou i organizovanog kriminala Filip Adžić, posjetili su Galeriju 11/07/95 i odali počast žrtvama genocida u Srebrenici, u okviru posjete Nacionalnog operativnog tima za borbu protiv nasilnog ekstremizma i terorizma najznačajnijim bezbjednosnim institucijama Bosne i Hercegovine,\n„Izuzetno je važno da se kao društvo suočavamo sa prošlošću. Nadamo se da je Balkan naučio svoju lekciju i da mlađe generacije, koje ne nose hipoteku devedesetih, imaju obavezu da ovaj prostor učine pristojnijim mjestom za život. Suživot i međusobno uvažavanje nemaju alternativu i zato je jako važno da prekinemo spiralu mržnje i iskoračimo u odnosu na ono što je bila determinanta ovog prostora. Sve svoje napore uložićemo u to da region Zapadnog Balkana ne bude sinonim za sukobe i podjele“, saopštili su iz Kabineta potpredsjednika Vlade.\nMilošević i Adžić su sa kolegama sa iz Ministrastva sigurnosti Bosne i Hercegovine, Državne agencije za istrage i zaštitu (SIPA) i Federalne uprave policije Bosne i Hercegovine razgovarali o jačanju međusobne saradnje i borbi protiv nasilnog ekstremizma radikalizma.\nPovezane teme:Filip AdžićRAde Milošević\nMIOŠEVIĆ U SJEVERNOJ MAKEDONIJI: Zajedno u borbi protiv nasilnog ekstremizma i radikalizacije\nDPS: Adžić utekao od glasanja, ali od sramote neće moći nikad\nPOTPREDSJEDNIK GP URA KOD ABAZOVIĆA: Filip Adžić najozbiljniji kandidat za člana najužeg kabineta


Amerikanci će i dalje pritiskati ”Severni tok 2”, neće ga ”slomiti”, Nemačka će ga braniti lukavstvom - 14.01.2021, Sputnik Srbija\nAmerikanci će i dalje pritiskati ”Severni tok 2”, neće ga ”slomiti”, Nemačka će ga braniti lukavstvom\nNakon što je još jedna evropska kompanija izašla iz projekta „Severni tok 2“ zbog pretnji sankcijama ruski analitičari ocenjuju da se ne treba pribojavati domino... 14.01.2021, Sputnik Srbija\n20:59 14.01.2021 (Osveženo: 01:06 26.08.2021)\nNakon što je još jedna evropska kompanija izašla iz projekta „Severni tok 2“ zbog pretnji sankcijama ruski analitičari ocenjuju da se ne treba pribojavati domino efekta, jer su svi rizici već bili uzeti u obzir.\nIpak predstoji višemesečna borba - Amerikanci će pritiskati, ali neće slomiti, a Evropa, odnosno Nemačka će pokušati da pronađe neki lukav mehanizam, poput pomenutog ekološkog fonda. Najverovatnije da će to biti predstojeći tok događaja, kaže Stanislav Mitrahovič, vodeći stručnjak ruskog Fonda za nacionalnu energetsku bezbednost i ekspert Finansijskog univerziteta pri Vladi RF.\nPrema navodima danske štampe, danska konsultantska kompanija „Rambol“ morala je da odustane od učešća u završetku izgradnje „Severnog toka 2“ zbog pretnji američkih sankcija i na taj način je postala žrtva sukoba zbog skupog gasovoda „Severni tok 2“ koji ide iz Rusije u Nemačku, vrednosti oko 10 milijardi evra. Pre nje je i švajcarska kompanija „Olsiz“ bila prinuđena da odustane od učešća u postavljanju cevi, nakon što je Vašington krajem 2019. godine uveo sankcije protiv „Severnog toka 2“. Mitrahovič kaže da je rizik od sankcija i povlačenja nekih kompanija iz projekta odavno bio poznat, dok je Kremlj ranije te sankcije nazvao „kaubojskim napadom“.\n„Amerikanci su sankcije dugo najavljivali i ta baza je bila spremna, a Amerikance je samo sputavala njihova nespremnost da se previše svađaju sa Evropom. I do danas ta nespremnost traje, inače bi oni već odavno uveli sankcije protiv, na primer, kreditora „Severnog toka 2“ – kompanija „Šel“, „Endži“, „Vinteršel“, koje su odavno poznate, zbog čega nije trebalo sprovoditi nikakvu istragu. Uveliko je poznato i da su to kompanije koje kreditiraju SAD. Prema tome, da su Amerikanci bili spremni da krenu protiv njih, već bi odavno uveli sankcije. Zapravo, Amerikanci nisu bili spremni da zadaju jak udarac, jer bi potpuno pokvarili odnose sa Evropom“, kaže Mitrahovič za Sputnjik.\nEkspert ističe da je ključ rešenja u rukama Nemačke i da bi Berlin u ovoj situaciji mogao da odigra presudnu ulogu, te da postoje načini da se sve prepreke preskoče ili zaobiđu.\n„Što se tiče kompanija koje se bave sertifikacijom i osiguranjima, mislim da su imali vremena da se pripreme i da za tih godinu dana pronađu rešenje. Verujem da će ključno rešenje biti oslanjanje na Nemačku. Nemačka ostaje u projektu i biće potrebno da se pronađu opcije koje kompanije, koje osiguravajuće kompanije će eventualno moći da rade sa nama. Možda ne direktno, već preko nemačkog Regionalnog fonda za zaštitu životne sredine, koji će delovati kao tampon zona za ublažavanje sankcija. Odnosno, dokumenti će biti sastavljeni kao usluga koja se ne pruža Rusiji, već Fondu. To će otežati Amerikancima, jer se ovde radi o učesniku nemačke Vlade. Uostalom, svi ti sertifikati biće potrebni u Evropi, a ne u Americi i to je takođe vrlo važna stvar. Stoga, oslanjajući se na Nemačku, na kraju će se naći neka opcija i velike su šanse da će rešenje biti pronađeno“, kaže Mitrahovič.\nAmerikanci će pritiskati, ali neće slomiti\nOd samog početka realizacije projekta „Severni tok 2“, Vašington pokušava da zaustavi izgradnju gasovoda iz Rusije u Evropu, čak je i EU svesna da američke sankcije „Severnom toku 2“ predstavljaju otvoreni protekcionizam čiji je cilj promovisanje američkog prirodnog tečnog gasa na evropskom tržištu.\n© Sputnik / Alekseй Vitvickiй / Uđi u foto-galerijuAmeričke sankcije „Severnom toku 2“ predstavljaju otvoreni protekcionizam čiji je cilj promovisanje američkog prirodnog tečnog gasa na evropskom tržištu.\nAmeričke sankcije „Severnom toku 2“ predstavljaju otvoreni protekcionizam čiji je cilj promovisanje američkog prirodnog tečnog gasa na evropskom tržištu.\nNade nemačkih političara na ublažavanje američke politike prema gasovodu „Severni tok 2“ nakon dolaska Džoa Bajdena na vlast teško da će se obistiniti, jer su i demokrate i republikanci podjednako negativno nastrojeni prema gasovodu iz Rusije.\n„Generalno, Bajden je nastrojen protiv Rusije, a njegov tim takođe veruje da je Rusija spoljni neprijatelj, za razliku od Trampa koji je verovao da je Kina glavna opasnost i veliki neprijatelj... Zato bi trebalo očekivati vođenje antiruske retorike i preduzimanje određenih mera protiv Rusije. S druge strane, Bajden na vlast dolazi kao ‘anti-Tramp’. A Tramp je rekao da je Amerika iznad svega. Bajden kaže da će slušati svoje saveznike, da demokrate nisu poput Trampa, ali da će uvesti sankcije Nemačkoj. To je nelogično! Stoga verujem da će Bajdenova administracija ozbiljno razgovarati sa Rusijom, ali svejedno ostaju ograničavajući faktori“, ocenjuje Mitrahovič.\nEkspert smatra da bi kažnjavanje Nemačke zbog saradnje sa Rusijom bilo previše opasno za transatlantske odnose.\n„Zbog toga predstoji višemesečna borba”, kaže Mitrahovič.\nDo kraja godine poteći će „Severni tok“\nDonald Tramp je u decembru predstavio vojni budžet za 2021. godinu, kojim su obuhvaćeni i "Severni tok 2" i "Turski tok", a učesnicima ovih projekata je zaprećeno blokiranjem aktiva i zabranom poslovanja sa američkim kompanijama zbog čega su švajcarska kompanija „Olsiz“ i, po svemu sudeći, danska kompanija „Rambol“ odustale od ovog posla.\nBez obzira na to, Mitrahovič očekuje da gas „Severnim tokom“ poteći do kraja ove godine. Nove sankcije će možda primorati „Gasprom“ da traži sertifikacione i osiguravajuće kompanije, što bi moglo da uspori realizaciju projekta. Pored toga, završetak radova zavisi i od vremenskih uslova.\n„Ove godine će gasovod biti pušten u rad, moguće krajem godine. Postoji mnogo prognoza da se to može dogoditi i za nekoliko meseci, ali to je teško reći, jer treba da smislimo rešenja u vezi sertifikacije i osiguravajućih kuća. Pored toga, neki cevopolagači su sposobniji za rad u toploj sezoni, a ne zimi, pa i od toga zavisi. Prema tome, recimo da postoji mogućnost da se ove godine izgradnja završi i izvrše neki radovi na puštanju gasovoda u rad“, zaključio je ekspert.\nPodsetimo, „Severni tok 2“ predviđa izgradnju dva kraka gasovoda ukupnog kapaciteta 55 milijardi kubnih metara gasa godišnje koji će se isporučivati od obale Rusije preko Baltičkog mora do Nemačke.


U Negotinu, Kladovu i Majdanpeku zaustavljeni vozači koji su vozili pod dejstvom alkohola i psihoaktivnih supstanci\nPripadnici saobraćajne policije u Negotinu, Kladovu i Majdanpeku, zaustavili su vozače i isključili ih iz saobraćaja, jer su vozili pod dejstvom alkohola i psihoaktivnih supstanci.\nVozaču je određeno zadržavanje do 12 sati radi istrežnjenja, nakon čega će zbog prekršaja nasilnička vožnja biti priveden sudiji za prekršaje, stoji u saopštenju.\nSaobraćajna policija je u Majdanpeku i Кladovu, tokom vikenda, isključila iz saobraćaja dvojicu vozača, jednog koji je zatečen da vozi pod dejstvom psihoaktivnih supstanci i drugog koji je odbio ovaj test.\nTridesetosmogodišnji muškarac, za koga je utvrđeno da vozilom upravlja pod dejstvom psihoaktivnih supstanci, zaustavljen je 21. februara u Majdanpeku u vozilu „fijat bravo“. Njemu je određeno zadržavanje do 12 sati, uz zabranu upravljanja vozilom u trajanju od 24 časa. Nakon zadržavanja, policija ga je ponovo zatekla kako vozi, a pošto je odbio da se testira na prisustvo psihoaktivnih supstanci, ponovo je zadržan do 12 sati.\nPatrola saobraćajne policije u Кladovu, 20. februara, zatekla je tridesetosmogodišnjeg muškarca koji je upravljao „audijem“ i koji je odbio da se testira na prisustvo psihoaktivnih supstanci. Po Zakonu o bezbednosti saobraćaja, njemu je određeno zadržavanje do 12 časova, a nakon toga, sudija prekršajnog suda u Negotinu osudio ga je na novčanu kaznu u visini od 100.000 dinara i osam meseci zabrane upravljanja motornim vozilom B kategorije, navodi se u saopštenju.\nhapšenje Kladovo majdanpek negotin policija vožnja pod dejstvom alkohola\nU Negotinu obolele još 23 osobe od virusa korona\nPronađeno telo rudara u rudniku u Majdanpeku\nPU Bor: Uhapšen, jer napao stariju ženu


U ulici Bajrama Zenunija otvoreno dječije igralište - SDA Novi grad\nNajmlađi stanovnici mjesne zajednice „Alipašino Polje-A-1“ dobili su novi lijepo uređeni prostor za igru, u ulici Bajrama Zenunija od danas im je na raspolaganju novo dječije igralište.\n„Izgrađena su i obnovljena četiri dječija i pet sportskih igrališta, neka od njih građani su počeli koristiti, poput dječijeg igrališta kod Doma oslobodilaca na Žuči, a ona koja nisu, otvorit ćemo u narednom periodu. Pored izgradnje igrališta, u ovom dijelu je planirano i proširenje parkinga na mjestu gdje se nalazi staro dotrajalo igralište bez ograde, koje će u narednom periodu biti izmješetno. Sada smo dobili novo igralište koje je ograđeno, a u njemu je zasađeno novo ukrasno zelenilo i trava. Ovo je lijep i ugodan prostor, daleko od automobila i buke za svu našu djecu i njihove roditelje, gdje mogu provesti ugodno vrijeme sa svojom djecom“, kazao je općinski načelnik Semir Efendić.\nOpćina Novi Grad Sarajevo svake godine ima program izgradnje i obnove dječijih i sportskih igrališta, koja se grade tamo gdje su najpotrebnija, jer sva naša naselja treba da imaju igrališta kako za najmanju, tako i za stariju djecu. Za dječija igrališta godišnje se iz općinskog budžeta izdvaja oko 150.000 KM, a za sportska oko 200.000 KM.


Zajednički seminar EUROSAI i ECIIA | Državna revizorska institucija\nZajednički seminar EUROSAI i ECIIA\n12. maj 2017. godina\nPredsednik Državne revizorske institucije i generalni državni revizor, Radoslav Sretenović, učestvovao je na Zajedničkom seminaru Evropske organizacije vrhovnih revizorskih institucija (EUROSAI) i Evropske konfederacije institucija za internu reviziju (ECIIA) održanom u Briselu, Belgija, 11. maja 2017. godine.\nDomaćin Zajedničkog seminara bio je Belgijski revizorski sud, a centralna tema seminara bila je odnos između vrhovnih revizorskih institucija i internih revizora u javnom sektoru.\nSeminarom je predsedavao Gijs de Vries, a otvorili su ga potpredsednica EUROSAI, Titi Ili Vikari, i predsednik ECIIA, Henrik Štajn.\nUčesnici seminara razgovarali su i o značaju međunarodne sertifikacije u reviziji i korišćenju rada interne revizije u reviziji finansijskih izveštaja koju sprovodi VRI, kao i metodološkim pristupima VRI u analizi i kontroli efikasnosti interne revizije.\nZajednički seminar bio je dobra prilika za razmenu ideja i mišljenja u oblasti sprovođenja revizije finansijskih izveštaja i pravilnosti poslovanja i interne revizije u javnom sektoru, kao i ideja o budućoj viziji razvoja revizije javnog sektora u Evropi.\nUčešće na seminaru organizovano je uz podršku projekta „Unapređenje revizije na lokalnom nivou za efikasnije upravljanje javnim finansijama“, koji sprovode Državna revizorska institucija i Program ujedinjenih nacija za razvoj (UNDP), a koji je finansiran od strane Švajcarske agencije za razvoj i saradnju (SDC).


Roštilj majstor DŽENAN BEŠIREVIĆ TVRDIO DA MU JE POGINULO DIJETE: istina je bila šok za sve!\nPolicija sumnjiči Banjalučanina Dženana Beširevića (28) da je neistinito tvrdio da mu je u saobraćajnoj nesreći dijete poginulo, a supruga teško povrijeđena, kako bi dobio 2.500 KM (nešto više od 1.250 eura), potvrđeno je nezvanično "Nezavisnim novinama".\nUz navođenje njegovih inicijala, iz Policijske uprave Banjaluka naveli su da se on sumnjiči da je 28.08. ove godine, radeći kao roštilj-majstor u etno selu u Doboju, više puta uzeo avans na platu na ime te navodne saobraćajne nesreće.\nNjega su priveli pripadnici banjalučke Policijske stanice Lauš, a osim prevare u Doboju, sumnjiči se i za tešku krađu izvedenu u Banjaluci. Ta teška krađa počinjena je tokom noći između 10. i 11.06. ove godine, kada je provaljeno u kuću u Ulici braće Miletića, te ukradeno oko 7.300 KM.\n"Nakon dokumentovanja predmeta protiv osumnjičenog će nadležnim tužilaštvima biti dostavljen izvještaj", najavila je Marija Markanović, predstavnik za javnost PU Banjaluka.


"Mini Šengen æe uskoro postati realnost Zapadnog Balkana" - B92\nBeograd -- Ministar finansija Siniša Mali izjavio je da æe "mini Šengen" uskoro postati realnost Zapadnog Balkana.\nIzvor: Tanjug nedelja, 27.09.2020. | 08:59 -> 09:05\nTakoðe, on je rekao i da je kljuèna korist nedavno potpisanog sporazuma u Vašingtonu brža integracija u svetsku trgovinu i ekonomski razvoj celog regiona.\n"Izvukli smo maksimum koji smo mogli, posebno po pitanjima koja su važna za životni standard graðana koji žive u regionu Zapadnog Balkana. Izvoz regiona znaèajno se poveæao poslednjih godina, ali su ekonomije regiona i dalje slabo integrisane u svetsku trgovinu. Veæe prisustvo amerièkog kapitala na ovim prostorima pružiæe priliku da se to promeni", kazao je Mali u intervjuu za sarajevski "Dnevni avaz".\n"Recimo, projekti Meðunarodne razvojne finansijske korporacije (DFC) moraju proæi stroge finansijske, ekološke i socijalne analize uticaja kako bi se obezbedilo da ispunjavaju meðunarodno priznate standarde", kazao je srpski ministar.\nOn je istakao da æe ekonomska normalizacija odnosa Beograda i Prištine doprineti i zemljama u regionu, koje æe tako imati stabilno okruženje, što je bitno za svaku ekonomiju.\n"Za "mini Šengen", možda i najznaèajniju taèku iz ovog sporazuma, bitno je da je Priština pristala da bude deo inicijative. I to je konkretna korist ovog sporazuma", dodao je Mali.\nNa pitanje, koje bi bile kljucne prednosti stvaranja jedne takve unije kakva je "mini Šengen", on je odgovorio:\n"Možete li da zamislite šta bi znaèilo za svet i svetsku trgovinu jedno tržište od skoro 20 miliona stanovnika, gde su ujednaèeni uslovi poslovanja, uklonjene birokratske prepreke za lakši prelazak preko granice, gde graðani prelaze granicu na osnovu svoje liène karte i gde je lakša fluktuacija radne snage?".\nTakvo tržište, kako je naveo, poželjno je i za buduæe investitore koji na svoja ulaganja gledaju strateški.\n"Oni danas žele da pokriju èitave regione i regije tamo gde dolaze, a ne da doðu i stacioniraju se u jednom gradu na Balkanu. Amerièka Medunarodna razvojna finansijska korporacija, koja je otvorila kancelariju u Beogradu, dokaz vam je toga", kaže Siniša Mali.\nNapominje i da je lièno uveren da æe "mali Šengen" pomoæi da se zadrže mladi ljudi.\n"Tržište rada æe biti šire i sveobuhvatnije, zajednièke radne dozvole æe se lakše izdavati. Priznavanje kvalifikacija i diploma, bez dodatnih procedura, obezbediæe veæu moguænost kretanja radne snage, što æe poboljšati dostupnost radne snage", objašnjava srpski ministar.\nNa konstataciju "Avaza" da je, i pored svih koristi, ideja o "mini Šengenu" kod odreðenih politièara u zemljama regiona naišla na veliki otpor i da oni kao najèešæi argument pominju to da bi Srbija kao najveæa država uspostavila i ekonomsku i politièku dominaciju u regionu na štetu ostalih, Mali kaže da æe, iako Srbija jeste najveæi izvoznik, od "mini Šengena" koristi imati sve zemlje.\n"Neke analize govore da bi veæa ekonomska integracija regiona doprinela poveæanju regionalnog BDP-a na godišnjem nivou od 1 odsto, a možda èak i više... Verujem da je svima jasno da samo dalja, snažnija, konkretnija ekonomska i trgovinska integracija regiona Zapadnog Balkana može da omoguæi i olakša prelazak na model ubrzanog i održivog rasta naših ekonomija", istakao je Mali.\nNa pitanje sarajevskog lista da li veruje da æe "mini Šengen", sada kada je dobio veæe šanse da zaživi, u skorašnje vreme postati realnost Zapadnog Balkana, Mali je odgovorio da u to apsolutno veruje.\n"Da, apsolutno verujem u to da æe "mini Šengen" postati realnost Zapadnog Balkana na ovaj ili na onaj naèin, i to u bliskoj buducnosti", kaže Mali.\n"Naše privrede su umnogome komplementarne i to vuèe korene još iz perioda socijalizma i bivše SFRJ. Zašto ne bismo to iskoristili? Takoðe, naša zemlja je posveæena unapreðenju regionalne saradnje, procesu pomirenja. Od nas i Evropa oèekuje da damo svoj doprinos smanjenju napetosti, jaèanju regionalne stabilnosti, integracijama, a finalni rezultat su prakticni benefiti za naše gradane i naše ekonomije", rekao je Mali.\nUvoðenje evropskih standarda kroz razlièite regionalne inicijative nije samo cilj, vec je, kako je istakao, put kako bi naši graðani osetili konkretnu dobrobit.\nNa pitanje o merama koje je Srbija preduzela u saniranju štete izazvane pandemijom korona virusa i kakva su njegova oèekivanja, Mali je podsetio da se Srbija sa paketom mera od oko 5,8 milijardi evra svrstala meðu najizdašnije vlade u Evropi u odnosu na velièinu svoje ekonomije.\n"Taj ekonomski paket èini 12,5 odsto našeg BDP-a. Spreèili smo otpuštanja radnika, a garantnim šemama, osmišljenim u saradnji sa komercijalnim bankama i državnim Fondom za razvoj, pomogli smo preduzecima da prebrode ovaj težak period. Davali smo pet plata za više od milion zaposlenih u Srbiji, kao i jednokratnu pomoæ od 100 evra za sve graðane. Privrednici kažu da smo ih bukvalno spasili", naglasio je srpski ministar.\nMali je dodao da zato u Vladi Srbije oèekuju da na kraju godine Srbija bude meðu tri zemlje u Evropi sa najboljim rezultatima kada je reè o privrednom rastu.\n"Verujemo da možemo da budemo na nuli, što je u uslovima najveæe ekonomske krize na svetu ogroman uspjeh", zakljuèio je srpski ministar finansija.


Tomato Lycopene 10 mg, 60 kapsula, Twinlab, - Fitway.rs\nTomato Lycopene 10 mg, 60 kapsula\n2.090,00 RSD 2.490,00 RSD\nEx Tax: 2.090,00 RSD\nTomato Lycopene 10 mg, TwinLab\nLikopen je karotenoid koji se u prirodi nalazi u kori paradajza i daje mu karakterističnu crvenu boju. Ovaj antioksidant ima snažan pozitivan uticaj na celokupno ljudsko zdravlje, a posebno blagotvorno utiče na zdravlje prostate i imunitet.\nU sadejstvu s drugim sastojcima kojima je obogaćen Tvinlabov preparat „Tomato Lycopene 10 mg”, ovaj proizvod ima izuzetno jaku antioksidantsku aktivnost i mnogo efikasnije dejstvo na zdravlje nego izolovan čist likopen.\nLjudski organizam ne može sam da sintetiše likopen, te ga je neophodno unositi u organizam kroz hranu ili dodatke ishrani. Zbog toga „Tomato Lycopene 10 mg” dolazi u praktičnoj teglici od 60 kapsula, čime se obezbeđuje dvomesečna zaliha proizvoda pod uslovom da se konzumira jedna kapsula dnevno.\npozitivno dejstvo na imuni sistem\nprirodni izvor fitonutrijenata (fitoen, fitofluen, beta-karoten, tokoferoli) i fitosterola\nsadrži potpuno prirodan ekstrakt likopena iz organski gajenog paradajza(eng. LYC-O-MATO™ Natural Tomato Extract)


Putin: Verujte Rusiji! - 27.11.2016, Sputnik Srbija\nPutin: Verujte Rusiji!\nItalijanski list „Stampa“ objavio je članak sa potpisom Vladimira Putina pod naslovom „Došlo je vreme da se veruje Rusiji, zajednički front protiv terorizma“ u... 27.11.2016, Sputnik Srbija\n14:45 27.11.2016 (Osveženo: 15:44 27.11.2016)\n© Sputnik / Alexei DruzhininPrezident Rossii Vladimir Putin vo vremя poseщeniя gimnazii №2 vo Vladivostoke\nItalijanski list „Stampa“ objavio je članak sa potpisom Vladimira Putina pod naslovom „Došlo je vreme da se veruje Rusiji, zajednički front protiv terorizma“ u kojem se navodi da međusobno nepoverenje ometa pronalaženje efikasnih odgovora na pretnje.\n25 Novembar 2016, 15:44\nU članku, objavljenom u „Stampi“, navodi se da se vojni blok NATO, koji je stvoren za vreme Hladnog rata, nije adaptirao novim uslovima, bez obzira na sve izjave.\nSadašnji sistem međunarodnih odnosa stalno je u groznici, ali jedan broj partnera Rusije uopšte ne želi da reši svetske probleme, navodi se u materijalu sa potpisom predsednika Rusije Vladimira Putina.\n„Svi vidimo šta se dešava u Avganistanu, Iraku, Libiji i u mnogim drugim zemljama. Interesantno: gde su rezultati borbe protiv terorizma i ekstremizma? U celini, ako pogledamo na čitav svet, na regionalnom nivou, u nekim oblastima, postigli smo određene rezultate, ali borba protiv terorizma u celini nije bila uspešna i pretnja nastavlja da raste“, navodi se u članku.\nDa Rusija nije podržala Asada, Evropa bi već bila u ratu\n24 Novembar 2016, 15:16\nČlanak je prevod dela Putinovog govora na Valdajskom forumu, posvećenom međunarodnim problemima.\nU njemu je ruski predsednik naglasio da „nesuglasice, povezane sa preraspodelom ekonomske moći i političkog uticaja, samo rastu, teret uzajamnog nepoverenja sužava naše mogućnosti kako bi se efikasno odgovorilo na realne izazove i realne pretnje koje stoje pred svetskom zajednicom“.\nČlanak se završava pasažom Putina o suverenitetu i ulozi Rusije u svetu.\n„Mi ne sumnjamo da je suverenitet centralni pojam čitavog sistema međunarodnih odnosa: njegovo poštovanje, jačanje—zalog je mira, stabilnosti i na nacionalnom i na međunarodnom nivou. Zemlje koje, kao što je Rusija, mogu da se oslone na hiljadugodišnju istoriju, u svetu je malo i mi smo naučili da cenimo svoj identitet, slobodu i nezavisnost. Pritom, mi ne težimo ni globalnoj dominaciji, niti nekoj ekspanziji, niti sukobu sa bilo kim“, uverava Putin.\n„Mi shvatamo pravo liderstvo danas, ne da se izmišljaju nepostojeće pretnje, kako bi se spekulišući njima pokušali da se potčine ostali, već da bi se videli realni problemi, ujedinili napori država za njihovo rešavanje. I upravo tako Rusija danas shvata svoju ulogu u svetu“, zaključio je ruski predsednik.


Kolumne: Živković pita ministra Vujovića čija je firma Asomacum\nŽivković pita ministra Vujovića čija je firma Asomacum\nPoslanik Nove stranke u Skupštini Srbije Zoran Živković zatražio je da mu Ministarstvo finansija odgovori ko je vlasnik i direktor preduzeća Asomakum (Asomacum) iz Beograda koje ima otvoren dinarski račun.\nU saopštenju Nove stranke je navedeno da je Živković uputio poslaničko pitanje ministru finansija Dušana Vujoviću u kojem traži da mu se odgovori kako je moguće da i dalje radi preduzeće čije je osnivanje proglašeno ništavnim.\nŽivković je naveo da je preduzeće Asomakum 2. jula ove godine otvorilo dinarski račun.\n"Privredno društvo Asomakum osnovano je 2010. godine i prema trenutno dostupnim podacima na sajtovima Agencije za privredne registre i Narodne banke Srbije, u vlasništvu je Andreja Vučića, brata predsednika Republike Srbije Aleksandra Vučića", naveo je Živković.\nOn je podsetio da je Ministarstvo unutrašnjih poslova Srbije 2014. godine utvrdilo da je prilikom osnivanja Asomakuma korišćena falsifikovana lična karta Andreja Vučića.\n"Kako je moguće da preduzeće, čije je osnivanje proglašeno ništavnim jer je tom prilikom korišćena, navodno, falsifikovana lična karta brata aktuelnog predsednika države, pre samo par sedmica otvori dinarski račun? Da li je reč o legalizovanom 'naprednom' porodičnom kriminalu?", upitao je Živković.


"Zapadnom Balkanu potrebno članstvo u EU, ali i EU je potreban Balkan" - Vijesti365\nHome›Svijet›Evropa›“Zapadnom Balkanu potrebno članstvo u EU, ali i EU je potreban Balkan”\nZemljama Balkana potrebno je članstvo u EU, ali je isto toliko Evropskoj uniji potreban ovaj region, čije zemlje streme članstvu i dijele zajedničke evropske vrijednosti, istakli su predsjednik Srbije Aleksandar Vučić i premijeri Albanije Edi Rama i Sjeverne Makedonije Zoran Zaev.\nVučić, Rama i Zaev su na konferenciji “Mali Šengen” putem video-linka izrazili želju da četiri evropske slobode – kretanje ljudi, robe, usluga i kapitala, počnu da se primjenjuju što prije širom regiona.\nOni su najavili da će u tom kontekstu pružiti punu podršku regionalnom zajedničkom tržištu na Samitu Berlinskog procesa u ponedjeljak, 5. jula, saopšteno je iz Službe za saradnju sa medijima predsjednika Srbije.\n“Svesni smo toga da samo zajedničkim radom i prihvatanjem regionalne saradnje u okviru različitih regionalnih inicijativa kao što su zajedničko tržište, regionalni Šengen, zeleni koridori ili Berlinski proces, možemo da približimo naše ekonomije, uvećamo blagostanje naših ljudi i dovedemo velike investicije, koje inače ne bi bile moguće ni za jednog od nas pojedinačno”, jedan je od zajedničkih zaključaka ove video-konferencije.\nSagovornici su se saglasili i da se 29. jula sastanu u Skoplju, kako bi napravili pregled napretka u primjeni dosadašnjih inicijativa i projekata, te potpisali dodatne sporazume između tri zemlje.\nTi sporazumi se odnose na sprovođenje obaveza iz Berlinskog procesa, kao i na saradnju i pomoći u slučaju prirodnih katastrofa olakšicama za trgovinu, izvoz i uvoz.\n“Pozivamo i podstičemo naše kolege iz regiona da potpišu i primenjuju slične sporazume kako bi vizija zajedničkog političkog i ekonomskog prostora širom zapadnog Balkana uskoro, kroz jedinstveno tržište, postala važan deo svakodnevice naših građana”, poručili su predsjednik Srbije i premijeri Albanije i Sjeverne Makedonije.\nSagovornici su posebno naglasili da će uprkos kašnjenju u procesu proširenja i dalje nastojati da prepoznaju nove načine, oblasti politika i finansijske instrumente, kako bi sve tri zemlje uvećale doprinos Evropi, ojačale veze sa EU i postepeno integrisale region u jedinstveno evropsko tržište.\nGovoreći o primjeni Ekonomskog i investicionog plana EU i Zelenoj agendi za Balkan, sagovornici su uputili zajednički poziv EU i SAD da se pridruže zemljama širom regiona s ciljem podrške u razvoju projekata u koje bi moglo da se investira što prije, kako bi se unaprijedila zaštita životne sredine i povećala široka upotreba obnovljivih izvora.\nUčesnici sastanka istakli su i da tri zemlje imaju ogroman potencijal za održivi rast i razvoj ovog sektora.\n“Zamolićemo za praktičnu podršku kako bismo otkrili koji projekti mogu da unaprede naš region u pogledu izvora obnovljive energije za naše građane i za zelenu energetsku budućnost EU”, istakli su sagovornici tokom video-konferencije “Mali Šengen”.\nOni su zaključili da samo regionalno povezivanje, uz podršku Evropske unije, može da doprinese opštoj stabilnosti i napretku cijelog regiona i Evrope.\n“BEMA” I UMIČEVIĆ MISLE NA ZDRAVLJE RADNIKA: Pokrenuli projekat za smanjenje uticaja štetnih gasova u ...


Kolekcija Azbuka izdvaja Natašu iz mase - Nataša Župac\nчетвртак, 30 јануара 2020 / Objavljeno u Kolekcije\nAzbuka izdvaja Natašu iz mase\nKolekcija Azbuka je viđenje tradicionalne nošnje kroz progres vremena, i njena evolucija kroz neko novo vreme i nove generacije. Kostimi su savremeni i obiluju karakterističnim detaljima i ornamentima što daje im draž kojom odišu. Težnja mi je da na savremen i danasnjim generacijama razumljiv nacin priblizim tradiciju i kulturu naseg naroda, koja je nepravedno zapostvljena.\nDetalji, vez i ručni rad\nFasciniranost bogastvom detalja, veza i ručnog rada narodne nošnje je ono što me je nagnalo da istražujem našu kulturu i umeće izrade kostima. Kolekcija je spoj davnih vremena i sadašnjeg trenutka, sačinjena od savremenih kostima zamišljenih kroz evoluciju tradicionalne nošnje, kroz novo vreme i nove generacije.\n˝Azbuka˝ kao pismo koje prvo naučimo u životu da bismo učili sva druga pisma, tako prvo treba da poznajemo, volimo i poštujemo našu tradiciju pa onda sve ostale, i ˝Azbuka˝ kao nešto što je nepravedno zapostavljeno, pomalo zaboravljeno kao i naša tradicija. Često čujem od nekih ljudi da ne treba da se osvrćemo na prošlost i na zastarele stvari, da trebamo gledati u budućnost i ići u korak sa svetom, da smo svi isti i da nema potrebe za potenciranjem o tradiciji i kulturi jednog naroda. ˝Azbuka˝ je bio moj odgovor, da istorija i kultura svakog naroda je bitna, pa i naša, jer ipak postoje granice, drugi jezici, druge kulture,običaji, i moramo znati kome i gde pripadamo.\nInspiracija iz srpske tradicije\nŽelja mi je da oživim srpsku tradiciju, i postavim je na mesto koje zaslužuje, tamo gde ćemo se svi ponositi njome. Celokupno moje stvaralaštvo je protkano srpskom tradicijom, jer to je medij kroz koji mogu da progovorim iz dubine svog bića, to je suština moje ličnosti i mog života.\nAzbuka kao prvo pismo koje naučimo u životu da bismo učili sva druga pisma, tako prvo treba da poznajemo, volimo i poštujemo našu tradiciju pa onda sve ostale.\nAzbuka kao nešto što je nepravedno zapostavljeno i pomalo pušteno u zaborav, a vredno kao identitet jednog naroda.\nKolekcija je spoj davnih vremena i sadašnjeg trenutka, cačinjena od savremenih kostima zamišljenih kroz evoluciju tradicionalne nošnje, kroz novo vreme i nove generacije. Brend teži da kroz savremenu formu, a na način razumljiv današnjim generacijama približi kulturu našeg naroda i tradiciju naših predaka. Inspiracija su naši običaji, znamenite istorijske ličnosti, vladari i vladarke, srednjevekovni manastiri i bogata riznica naše kulturne baštine. U želji da srpska tradicija živi i da se svi ponosimo njome.\nTradicija nije obožavanje pepela, već održavanje vatre.


Politika - datum: 2018-02-08 HAZBIJA KALAČ NAJAVIO KANDIDATURU ZA ŠEFA DRŽAVE\nKalač Vjerujem u multietničnost Crne Gore\nPredsjednik Stranke pravde i pomirenja (SPP) Hazbija Kalač saopštio je juče da će se kandidovati za predsjednika Crne Gore.\nOn je kazao da vjeruje u multietničnost Crne Gore, imajući u vidu da su, kako je rekao, manjinski narodi dali veliki doprinos u stvaranju Crne Gore ovakve kakva jeste.\n– Naše uvjerenje i nada jeste da će Crna Gora podržati ovaj naš politički iskorak i da će i u praktičnom smislu pokazati da je ovo država svih naroda, da je ovo multietnička država, da je ovo država koja je blizu ostvaranja tog društveno-političkog ideala građanskog društva – kazao je Kalač u PR Centru.\nPotpredsjednik SPP-a Seid Hadžić rekao je da ta partija ima cilj da tezu o multietničnosti u Crnoj Gori oživi u praksi i da na predsjedničkim izborima ponudi predstavnika iz redova bošnjačkog naroda. On očekuje da će Kalač veoma lako prikupiti dovoljan broj potpisa za kandidaturu.\nČlan predsjedništva SPP-a Adnan Ademović naveo je da se ta politička struktura gradi kao dinamična i preduzimljiva stranka, koja će pozitivno, temeljito i pravično djelovati na političkoj sceni Crne Gore.\n– SPP je, bez sumnje, spreman da dokaže da nije partija koja pasivno svjedoči političkim dešavanjima, već da je partija aktivizma i kosnstruktivnog sudjelovanja na političkom poligonu u Crnoj Gori. Imamo kvalitetne i zdrave ideje, od kojih će imati koristi kako građani, tako i političari, koji do sada nisu pokazali vizionarski duh, koji je uslov uspješnosti i prosperiteta države i društva – istakao je Ademović.M.S.


Počinje suđenje Čaba Deru i Alenu Cigleru za ubistvo Nebojše Markovića – SveVesti.net\nPočinje suđenje Čaba Deru i Alenu Cigleru za ubistvo Nebojše Markovića\nDeru se sudi u odsustvu, jer je u pritvoru u Budimpešti gde se protiv njega vodi postupak za ubistvo mađarskog biznismena u septembru 2018. godine, a pred beogradskim sudom ga zastupa advokat, koji mu je postavljen po službenoj dužnosti.\nSaslušanje Dera u vezi sa ovim ubistvom trebalo bi da se obavi putem međunarodne pravne pomoći.\nNa suđenju Cigler treba da iznese svoju odbranu uživo pred sudom, jer se nalazi u pritvoru Okružnog zatvora u Beogradu.\nDer je nakon bekstva iz Srbije uhapšen po poternici u Pragu početkom marta 2019. godine, odakle je izručen Mađarskoj.\nDerova i Ciglerova žrtva, Marković, navodno je ubijen slučajno.\nPrema pisanju medija, njihova meta je zapravo bio njegov šurak Aleksandar Šarac, koji sredinom oktobra 2020. preminuo u bolnici nakon što je u sred dana pogođen iz vatrenog oružja u garaži Tržnog centra Ušće na Novom Beogradu.\nŠarac je ispitan ranije kao svedok u istrazi, a za njegovo ubistvo osumnjičen je Lazar Ilić koji je nedavno uhapšen u Budvi, zbog sumnje da je planirao likvidaciju jednog lokalnog stanovnika.\nUhapšen je u Pragu 1. marta, a pored Srbije koja ga traži zbog ovog ubistva, njegovo izručenje su tražile i Španija i Holandija i Mađarska kojoj je izručen 18. jula.\nCigler je uhapšen u Subotici nedugo posle ubistva Markovića, a sumnja se da je on vozio automobil “punto” kojim se Der dovezao i pobegao sa mesta zločina.\nPrevious Završen uviđaj Belivukove vikendice u Ritopeku\nNext Danas presuda Krloviću optuženom za pranje Šarićevih para kroz firmu “Novi Tamiš”\nBračni par pokošen na pešačkom prelazu u Nišu


Početak pozorišne sezone u Kulturnom centru Pančeva -\n3. februara 2021.0359\nNakon duge pauze zbog pandemije, u Kulturnom centru Pančeva od februara ponovo kreće pozorišni program, izvođenjem predstave „Kišne kapi na vrelom kamenju” reditelja Juga Radivojevića i dramaturškinje Tijane Grumić, po delu čuvenog filmskog i pozorišnog reditelja Rajnera Vernera Fasbindera.\nPredstava će biti na repertoaru KCP-a 26. februara u 19.30, svega nekoliko dana nakon premijere 20. februara. Prema rečima Radivojevića, Fasbinder je „ostao upamćen kao autor koji je znao da u svojim radovima prepozna i anticipira probleme koji se često karakterišu kao tabu teme”, među kojima su ksenofobija, seksualne slobode, bigoterija, malograđanština, homoseksualnost.\nU februarskom repertoaru nalazi se i pozorišni program za decu, sa predstavama „Ceca pereca i poslastičar Peca“ Pozorišta Jelenica iz Beograda (6. februar, 12h), „Patrolne šape” Mašinog pozorišta iz Beograda (13. februar, 12h), „Zaleđeno kraljevstvo 2” Allegreto teatra iz Vršca (20. februar, 12h) i „Mačak u čizmama” Dečje pozorišne scene „Pođi tuda” Kulturnog centra Pančeva (27. februar, 12h).\nRad Slobodanke Šobote\nU galerijskom programu, tokom ovog meseca će u fokusu biti izložba „Sećanje” Slobodanke Šobote, na kojoj će biti predstavljeni reprezentativni radovi iz privatne kolekcije, Ateljea 61, Galerije Terra i Narodnog muzeja Pančeva. Tekstove i selekciju je priredio likovni kritičar Sava Stepanov, a otvaranje je zakazano za 10. februar u Galeriji Milorada Bate Mihailovića. Istog dana u Foajeu Kulturnog centra Pančeva, biće otvorena izložba slika „Sećam se tebe” autorke Nataše Janković. U Galeriji savremene umetnosti, 17. februara će biti otvorena i izložba „Vreme maski – koja je tvoja?” Likovnog salona 30×30 Kulturnog centra Zrenjanina.\nMuzički program u februaru započeće solističkim koncertom gitariste Aleksandra Antića, 10. februara u 19 časova. Koncertni program „Barokni vitraž”, u izvedbi Mine Kovač Marković (sopran) i Dušana Markovića (klavir), na repertoaru je 17. februara u 19h. Nastup pijanistkinje Maje Rajković s programom „Žensko muzičko stvaralaštvo kroz vekove (17 – 21. vek)” zakazan je za 23. februar u isto vreme.\nSvi koncerti održavaju se u Dvorani Kulturnog centra Pančeva, a ulaz je slobodan.\nFebruarski filmski program otvoriće animirani film za decu „Bezrepi Pele” koji će na repertoaru biti od 5. do 7. februara u 17h u Dvorani KCP-a. U istom periodu, ali od 19h, na programu je film „Noćna smena”. Od 11. do 14. februara u 19h biće prikazivano ostvarenje „Šarlatan”, a od 18. do 21. februara u isto vreme film „DNK”. Animirani film „Duša” zatvara februarski filmski repertoar projekcijama od 27. februara do 1. marta, u 17 i 19 časova.\nRelated tags : kulturni centar pančevopančevoprogram za februarrepertoar\nIz Tamiša izvučeno beživotno telo tinejdžera za kojim se tragalo od juče\nNastavljaju se ulaganja u srednju ekonomsku školu u Pančevu\nOpovo: volonteri pomogli u pripremi više stotina paketa pomoći\n30. marta 2020.0701\n„Pantransport“ Pančevo: počela prodaja mesečnih karata za avgust\n28. jula 2020.07089\nU Pančevu održan Sajam zapošljavanja\n8. maja 2019.0573\n1. jula 2022., 18:46


Zaposleni u turizmu i ugostiteljstvu da se prijave za besplatnu medicinsku zaštitnu opremu - CdM\nZaposleni u turizmu i ugostiteljstvu da se prijave za besplatnu medicinsku zaštitnu opremu\nMinistarstvo ekonomskog razvoja poziva zainteresovane privredne subjekte u turizmu i ugostiteljstvu da se prijave za dobijanje besplatne medicinske zaštitne opreme koja obuhvata zaštitne maske PP2 i PP3, vizire, zaštitne naočare i gumene kecelje, koje su naročito korisne zaposlenima u kuhinjskom dijelu ugostiteljskih objekata.\n“Svi koji to žele se mogu prijaviti putem e-mail [email protected] , uz napomenu koja vrsta i količina zaštitne opreme im je potrebna. Nakon prijave će u najkraćem roku biti obaviješteni o načinu preuzimanja opreme”, navode u ovom resoru.\nOni takođe pozivaju građane da iskoriste pristigle količine Sinofarm i Astra Zeneka vakcina i izvrše vakcinaciju.\n“Imunizacija je jedini način da doprinesemo zdravstvenoj zaštiti i zaposlenih i gostiju a samim tim i bržem oporavku ugostiteljsko-turističke privrede i osigura uspješna turistička sezona koja je od velikog značaja za ekonomski oporavak Crne Gore”, poručuju u Ministarstvu.\nTagskoronavirus Ministarstvo ekonomskog razvoja turizam vakcine zaštitna oprema\nPrikaz Predloga zakona: Budžet 4,91 odsto manji od planiranog 2020. godine\nNeophodna saradnja Privredne komore i Uprave prihoda u oblasti izgradnje privrednog sistema


Joksimović: Poglavlje 35 nije zamena za dijalog Beograda i Prištine - Izazov\nRadio-televizija Srbije 12. juna 2019. 17:25\nJadranka Joksimović je odgovarajući na pitanje poslanika SRS-a Aleksandra Šešelja istakla da je postojanje briselkog sporazuma dokaz da Srbija nije prinuđena da prizna Kosovo već da se postigne sveobuhvatni sporazum o normalizaciji.\n"Da je Srbija prinuđena na nešto dijalog i Briselski sporazum ne bi postojali jer moraju da se uvaže legitimni interesi Srbije ", istakla je Joksimovićeva na sednici skupštinskog Odbora za evropske integracije.\n"Ništa nažao nije učinjeno Srbiji sa ovom medijacijom, ima tu manjkavosti, ja sam jedan od većih kritičara onoga što nije urađeno zato što je neko pokazao da je za njega potpisani ugovor žvrljotina i parče papira, ali za Beograd nije, jer smo mi ozbiljna država koja se drži međunarodnih ugovora i svojih obaveza na koje smo se potpisom obavezali", navela je ministarka.\nOdgovarajući na navode Šešelja da je Vlada Srbije inferiorna u odnosu sa EU, Joksimovićeva ističe da to nije slučaj, već da Vlada Srbije i EU imaju partnerski, otvoreni odnos, koji nekada ima uspone i padove.\nU tom smislu, Joksimovićeva navodi da je 13 zemalja članica EU jutros uputilo pismo za ubrzanje integracija zemalja Zapadnog Balkana.\n"Činjenica je da smo svojom slobodnom voljom podržanom građanima došli u situaciju da budemo i mereni i ocenjivani , to je naša slobodna odluka i to je nešto što prihvatamo i to ne kao đačići kojima se daju instrukcije, već kao zainteresovani partner koji hoće da uradi nešto dobro za sebe i svoje građane", istakla je ministarka.\n"Ako su otvaranja poglavlja sama sebi postala cilj, a ne treba da budu, već samo instrument za reforme koje se sprovode da bismo došli do zatvaranja poglavlja, mi taj tempo zaista prihvatamo i imamo uvek više spremnih poglavlja nego što ih otvaramo, što znači da je posao urađen, ali nije uvek sve do zemlje kandidata", kazala je Joksimovićeva.\nMerkel: G7 ne može da ćuti pred požarima u Amazoniji


Vulin: Ne pregovaramo pred pištoljem uperenim u čelo, EU je lažljiva oraganizacija - Radio Kosovska Mitrovica\nMinistar unutrašnjih poslova Aleksandar Vulin izjavio je danas da će Priština morati da povuče svoj potez sa tablicama “kojim destabilizuje region” ako želi da pregovara, jer “Srbija ne pregovara pred pištoljem uperenim u čelo”.\n“Ako treba neko da se igra silom, možemo mi više sile da pokažemo nego (Aljbin) Kurti sa tom šakom razbojnika ali nećemo jer smo odgovorni i vodimo računa o svakom životu. Ja ne želim da se Kosovo zapali, već mir”, rekao je Vulin za TV Pink.\nOn je naveo da će “srpska žandarmerija izvršiti svako naređenje predsednika države Aleksandra Vučića, ona je spremna da to uradi i visoko motivisana, braniće svoj narod gde god je potrebno” i ocenio da “novog pogroma nad srpskim narodom neće biti”.\nNavodeći da Priština ne ispunjava svoje obaveze iz Briselskog sporazuma, on je rekao da je Evropska unija (EU) “lažljiva organizacija čija reč ništa ne važi”.\n“Nek nam (EU) kaže da li Briselski sporazum vredi, ako ne vredi onda ne vredi u celini, onda će se mnoge stvari promeniti na prostoru Kosova i Metohije. Mnoge, videćemo kako će funkcionisati pravosuđe, da vidimo šta biti sa kosovskom policijom, sa elektroeneregetskim sistemom”, rekao je Vulin.\nOn je rekao da “EU vredi koliko njen potpis (na Briselski sporazum). Kad me sledeći put opet neko bude pitao zašto nisam za EU evo samo to – vi ste lažovi koji ne poštuju svoj potpis”, rekao je Vulin.


NSinfo: "U Srbiji nam fale kvalifikovani radnici - Planiramo da ostanemo i širimo se i dalje"\n"U Srbiji nam fale kvalifikovani radnici - Planiramo da ostanemo i širimo se i dalje"\nNemačka preduzeća u Srbiji sve više su suočena sa nedostatkom\nkvalifikovane radne snage, kaže direktor nemačkog Komiteta za istočnoevropske odnose Mihael Harms.\nOn ističe odlični razvoj ekonomskih odnosa Nemačke i Srbije i naglašava da Srbija postaje sve zanimljivija za investicije.\nNemačko-srpska privredna komora (AHK Srbija) u okviru posete privredne delegacije koju predvodi direktor Harms organizovala je u Beogradu diskusiju o o novim izazovima u daljem privrednom razvoju Srbije.\nHarms je, u izjavi novinarima, najavio da će delegacija, u razgovorima sa predstavnicima srpske politike, ukazati na potrebu bolje kvalifikacije stručne radne snage u Srbiji.\n„Iz razgovora sa nemačim kompanijama koje posluju u Srbiji čuli smo da se primećuje sve manji broj kvalifikovane radne snage“, kazao je on.\nHarms je istakao da nedostatak kvalifkovane radne snage predstavlja temu oko kojeg je planirana tesna saradnja.\nOn je preneo da predvodi delegaciju u kojoj je 20-tak članova, a među kojiam nisu samo predstvanici velikih kompanija, već što je važnije i srednjih preduzeća.\n„Nastojimo da privučemo srednja preduzeća da investiraju u Srbiju“, poručio je Harms.\nOn je rekao da su ekonomski odnosi Nemačke i Srbije odlični i da se razvijaju dobro, ukazujući da je prošle godine zabeležen rast od 12 odsto u trgovinskoj razmeni.\n„Srbija postaje sve zanimljivija kao destinacija za investicije nemačkih preduzeća. U delegaciji imamo visoke predstavnike preduzeća koja su već aktivna u Srbiji, kao i onih koji bi hteli da se upoznaju sa srpskim tržištom“, naveo je Harms.\nAmbasador Nemačke u Srbiji Aksel Ditman rekao je da je poseta privredne delegacije dalji znak za činjenicu koliko su tesni odnosi Srbije i Nemačke.\nPodsetio je da u Srbiji posluje više od 400 preduzeća, koja su stvorila više od 45.000 radnih mesta, investirala više od dve milijardi evra, a trend je dalje pozitivan.\n„Nemačka privreda, Nemačko-srpska privrdna komora su tesni partner Srbiji na putu u EU i u sprovođenju potrebnih reformi. Posebno u oblasti ekonomskih reformi je puno urađeno, ali ih treba nastaviti. Ono što će biti važno za put u EU, ali i za privlačenje srednjih preduzeća za investicije su dalje reforme u oblasti vladavine prava, nezavisnosti i efikasnosti pravosuđa, u borbi protiv korupcije“, objasnio je on.\nRekao je da Nemačka sarađuje tesno sa svojim partnerima da bi Srbija dalje napredovala ka EU, ali i u dovođenju privrednika u Srbiju.\nPredsednik Nemačko-srpske privredne komore Ronald Zeliger izrazo je zadovoljstvo što se radi već o trećoj poseti privredne delegacije iz Nemačke Srbiji, dodajući da je do sada obavljeno više od 140 bilateralnih razgovora među kompanijama, i da Nemačka privreda odlično poznaje Srbiju, kao i da je zainteresovana za Srbiju.\nKazao je da je Nemačko-srpska privredna komora, u saradnji sa Minsiatrstvom privrede Nemačke i Ambasade posrednik u kreiranju radnih mesta u Srbiji.\n„Stalno nam je da se otvorena kvalitetna, a ne bilo kakva radna mesta, jer je to garant ostanka i angažvanja nemačke privrede u Srbiji“; podvukao je Zeliger.\nOn je istakao da je Srbija interesantno podneblje za nemačke kompanije koje u Srbiji doprinose BDP-u sa 8 do 10 odsto.\nRegionalni direktor nemačke farmaceutske kuće „Feniks farma“ Rajko Mandić objasnio je da je ta kompanija već 10 godina u Srbiji, da zapošljava 2. 000 ljudi od kojih je većina visoko obrazovna, te da je uloženo preko 80 miliona evra.\n„Planirmao da ostanemo u Srbiji i širimo se i dalje“, najavio je on.


Severna Koreja pogubila ministra odbrane\nSevernokorejski ministar odbrane pogubljen\nJužnokorejska nacionalna obaveštajna služba je saopštila da je severnokorejski lider Kim Džong Un naredio pogubljenje ministra odbrane zbog toga što je navodno, zadremao tokom jednog vojnog dogadjaja.\nJedan obaveštajni funkcioner je rekao da je Hion Jong Čol, čija je zvanična titula bila ministar narodnih oružanih snaga, ubijen iz protivavionskog oružja. Stotine funkcionera su posmatrale njegovo pogubljenje 30. aprila, rekao je danas parlamentarnom odboru u Seulu, zamenik direktora južnokorejske nacionalne obaveštajne agencije, Han Ki Beom.\nJužnokorejska novinska agencija Jonhap je saopštila kako je Kim verovao da je Hion, koji je imenovan na pomenuti položaj pre manje od godinu dana, pokazao nelojalnost I nepoštovanje time što je zadremao. Takodje je izvešteno da je pružao izazov Kimu u prethodnih nekoliko instanci.\nU Severnoj Koreji , ministar odbrane je uglavnom zadužen za logistiku i medunarodne razmene. Politiku vode moćna naconalna odbrambena komisija i centralna vojna komisija komunističke partije.\nSeverna Koreja nije komentarisala ovaj dogadjaj u javnosti.\nKoliko je poznato Kim ne toleriše ni najmanje neslaganje ili izazov njegovoj dikataturi. On je pogubio i sopstvenog ujaka 2013. Zbog navodne nelojalnosti. Južnokorejska obaveštajna agencija je saopštila krajem prošlog meseca da je Kim naredio pogubljenje 15 visokih funkcionera ove godine kao kaznu za suprotstavljanje njegovoj vlasti.